Bursa Malaysia ditutup tinggi susulan sentimen positif

KUALA LUMPUR, 1 Disember - Bursa Malaysia ditutup tinggi bagi hari kedua berturut-turut hari ini dengan indeks utama meningkat sebanyak  0.18 peratus susulan minat belian terhadap kaunter perladangan saham wajaran tinggi. Pada pukul 5 petang, FTSE Bursa Malaysia KLCI (FBM KLCI) meningkat sebanyak 2.71 mata kepada 1,491.51 daripada paras penutup 1,488.80 pada Rabu.Indeks petunjuk pasaran itu dibuka tinggi naik dua mata kepada 1,490.80 dan bergerak antara paras 1,487.34 dan 1,497.24 sepanjang hari dagangan.Suasana pasaran positif dengan kaunter untung mengatasi kaunter rugi sebanyak 711 berbanding 344, manakala 379 kaunter tidak berubah, 799 tidak diniagakan dan 14 yang lain digantung.Jumlah dagangan turun kepada 3.94 bilion unit bernilai RM3.07 bilion daripada 4.71 bilion unit bernilai RM4.41 bilion pada Rabu.Naib presiden penyelidikan ekuiti Rakuten Trade Sdn Bhd, Thong Pak Leng berkata FBM KLCI ditutup tinggi sedikit sejajar dengan sentimen yang bertambah baik di pasaran ekuiti global. Beliau berkata indeks utama serantau juga kukuh susulan petunjuk positif daripada Wall Street semalaman selepas kenyataan daripada Pengerusi Rizab Persekutuan Amerika Syarikat  Jerome Powell yang membayangkan kemajuan perlahan langkah mengetatkan monetari. “Sementara itu, unjuran global bagi pasaran Asia positif susulan prospek kadar faedah yang bertambah baik dan peningkatan ekuiti China apabila data Indeks Pengurus Pembelian dan ekonominya  mempamerkan prestasi lebih baik daripada jangkaan,” katanya kepada Bernama. Rakuten Trade juga terus yakin dengan ekuiti tempatan yang mendapat rangsangan daripada prestasi memberangsangkan pendapatan korporat dan asas ekonomi tempatan yang bertambah baik.“Susulan itu, kami menjangka FBM KLCI mencecah paras ketahanan pada 1,500,” katanya.Di rantau Asia, Indeks Hang Seng Hong Kong meningkat 0.75 peratus kepada 18,736.44, Indeks Komposit Shanghai naik 0.45 peratus kepada 3,165.47, Indeks Shenzhen menokok 1.40 peratus kepada 11,264.16, Nikkei 225 Jepun menambah 0.92 peratus kepada 28,226.08 dan Indeks Straits Times Singapura meningkat 0.07 peratus kepada 3,292.73.

Sementara itu, penganalisis kanan Malacca Securities Sdn Bhd, Kenneth Leong menjangkakan sentimen yang positif menghala ke penghujung tahun yang biasanya menyaksikan aktiviti memperelokkan akaun.“Pada masa yang sama para pelabur juga memantau rapat perkembangan politik di Malaysia terutamanya pelantikan Kabinet kerajaan dalam tempoh terdekat ini. “Dari segi teknikal, paras ketahanan segera FBM KLCI berada pada 1,500, manakala paras sokongan tempoh terdekat dilihat pada 1,465,” kata Leong kepada Bernama.Dalam kalangan kaunter wajaran tinggi, Maybank turun satu sen kepada RM8.62, Public Bank susut tiga sen kepada RM4.47 dan CIMB berkurangan lima sen kepada RM5.75, manakala Petronas Chemicals melonjak 13 sen kepada RM8.67 dan Tenaga meningkat lapan sen kepada RM9.50.Dalam kalangan kaunter cergas, Infomina naik 24 sen kepada 82 sen, Leform meningkat 3.5 sen kepada 22 sen, MY E.G menokok 6.5 sen kepada 95 sen, Green Packet menambah 1.5 sen kepada tujuh sen manakala Advance Synergy jatuh 1.5 sen kepada 17.5 sen.Di Papan indeks, Indeks FBM Emas meningkat 60.77 mata kepada 10,694.47, Indeks FBMT 100 naik 52.98 mata kepada 10,405.24, Indeks FBM Emas Shariah menokok 120.17 mata kepada 10,903.26, FBM 70 menambah 202.18 mata kepada 13,053.27 dan FBM ACE naik 79.82 mata kepada 5,290.97.Mengikut sektor, Indeks Perkhidmatan Kewangan turun 56.48 mata kepada 16,566.86, Indeks Perladangan naik 93.52 mata kepada 6,821.29 dan Indeks Tenaga meningkat 17.80 mata kepada 785.31, manakala Indeks Produk dan Perkhidmatan Perindustrian naik 1.48 mata kepada 183.24.Jumlah dagangan Pasaran Utama turun kepada 2.36 bilion saham bernilai RM2.49 bilion berbanding 2.68 bilion saham bernilai RM4.09 bilion pada Rabu.Jumlah dagangan waran meningkat kepada 433.85 juta saham bernilai RM74.16 juta daripada  416.42 juta unit bernilai RM65.11 juta.Jumlah dagangan Pasaran ACE turun kepada 1.15 bilion saham bernilai RM504.39 juta daripada 1.61 bilion saham bernilai RM258.21 juta sebelumnya.Kaunter produk dan perkhidmatan pengguna menyumbang 446.22 juta saham yang diniagakan di Pasaran Utama, produk dan perkhidmatan perindustrian (430.61 juta); pembinaan (79.90 juta); teknologi (421.96 juta); SPAC (sifar), perkhidmatan kewangan (88.54 juta); hartanah (198.74 juta); perladangan (28.59 juta); REITs (7.65 juta), dana tertutup (32,000); tenaga  (298.96 juta); penjagaan kesihatan (125.63 juta); telekomunikasi dan media (153.36 juta); pengangkutan dan logistik (48.88 juta) dan utiliti (31.13 juta). -BERNAMA


Respon positif, MyAirline optimis capai faktor muatan lebih 85 peratus

SEPANG, 1 Disember - Syarikat penerbangan MYAirline optimis mampu mencapai faktor muatan lebih 85 peratus untuk tempoh operasi sehingga hujung tahun ini. Ketua Pegawai Eksekutifnya, Rayner Teo berkata sasaran tersebut berdasarkan respons positif terhadap penerbangan sulung ke Kuching, Kota Kinabalu dan Langkawi.Syarikat penerbangan tambang murah itu juga bakal memperkenalkan laluan domestik baharu selain destinasi luar negara di dalam ASEAN pada suku pertama tahun hadapan.

"Penerbangan merupakan industri yang dikawal selia dengan ketat, dan kami masih menunggu kelulusan hak trafik udara yang diharapkan boleh diselesaikan dalam masa 2, 3 hari akan datang. "Selepas itu barulah kami akan melancarkan penerbangan ke Pulau Pinang, Kota Bahru, selain Sabah dan Sarawak," katanya ketika ditemui pemberita pada majlis penerbangan sulung Kuala Lumpur - Langkawi di Lapangan Terbang Antarabangsa Kuala Lumpur (KLIA2), di sini.Tambah Teo, pada masa ini, MYAirline beroperasi menggunakan tiga buah pesawat jenis Airbus A320 melibatkan tiga destinasi iaitu Kuching, Kota Kinabalu, dan Langkawi dengan kekerapan dua kali sehari.


Pasaran getah ditutup bercampur-campur

KUALA LUMPUR, 1 Disember - Pasaran getah Malaysia ditutup bercampur-campur hari ini berikutan petunjuk positif daripada pasaran niaga hadapan getah serantau.Peniaga berkata peserta pasaran turut berhati-hati berhubung pengumuman Pengerusi Rizab Persekutuan AS, Jerome Powell mengenai kenaikan kadar faedah.Bagaimana pun, katanya kenaikan seterusnya terjejas oleh data perkilangan yang lemah berikutan impak daripada sekatan pergerakan COVID-19 di China yang meluas.“Pengeluaran perkilangan merosot dengan meluas di Asia pada November berikutan permintaan global yang lembap dan ketidaktentuan mengenai impak daripada sekatan pergerakan COVID-19 di China yang ketat yang menjejaskan sentimen perniagaan,” katanya.

Harga Lembaga Getah Malaysia (LGM) bagi Standard Malaysian Rubber 20 (SMR 20) meningkat 3.5 sen kepada 579.5 sen sekilogram manakala susu getah pukal merosot setengah sen kepada 466.5 sen sekilogram.Pada pukul 5 petang, harga penutup LGM bagi SMR 20 sebanyak 581.5 sen sekilogram dan susu getah pukal sebanyak 465 sen sekilogram. -BERNAMA


Celcom Digi kini bersatu

(Pengerusi Kumpulan Axiata, Tan Sri Shahril Ridza Ridzuan)

KUALA LUMPUR, 1 Disember- Penggabungan operasi syarikat telekomunikasi Celcom Axiata Berhad dan Digi berjaya dimuktamadkan. Ini sekaligus menjadikan Axiata dan Telenor, masing-masing memiliki kepentingan 33.1% dalam entiti 'Celcom Digi".Hasil gabungan kedua-dua organisasi itu menjadikannya syarikat teknologi terbesar tersenarai di Bursa Malaysia. Berdasarkan maklumat tahun kewangan 2021, Celcom Digi bakal mempunyai 20 juta pelanggan dengan perolehan RM13 bilion.Menerusi kenyataan, Pengerusi Kumpulan Axiata, Tan Sri Shahril Ridza Ridzuan yakin Celcom Digi bersedia membekalkan perkhidmatan menyokong ekosistem rangkaian digital Malaysia.Naib Presiden Eksekutif Telenor Asia, Jorgen C. Arents Rostrup pula komited menjadi pemilik aktif dan membawa perkongsian teknologi hasil pengalaman luas syarikat di pasaran global. Sejumlah RM250 juta bakal dilaburkan dalam tempoh lima tahun untuk membina Pusat Inovasi di ibu negara bertujuan memacu tranformasi digital ke arah 4-I-R. Selain Axiata dan Telenor, pelabur institusi utama entiti baharu tersebut termasuk KWSP, Permodalan Nasional Bhd; PNB dan Kumpulan Wang Persaraan Diperbadankan; KWAP.


Angkasa optimis promosi Malaysia sebagai pusat pengeluaran serantau

KUALA LUMPUR, 1 Disember - RM37.9 bilion nilai perolehan gerakan koperasi berjaya dicatatkan setakat 31 Disember 2021 dengan jumlah aset RM156.2 bilion.Presiden Angkatan Koperasi Kebangsaan Malaysia Berhad (Angkasa), Datuk Seri Dr. Abdul Fattah Abdullah berkata jumlah itu dijangka terus meningkat hasil kerjasama antara Angkasa dengan koperasi peringkat rantau Asia Pasific (C2C).Katanya, ia sekaligus menyumbang kepada pertumbuhan ekonomi yang inklusif dan mampan.

"Kita jangka kalau ini dapat dibuat, perdagangan koperasi di Malaysia akan dapat kita tingkatkan dan kita percaya pada masa hadapan, untuk kelangsungan koperasi mesti menguasai pasaran di peringkat global," katanya dalam sidang media selepas mempengerusikan Mesyuarat Jawatankuasa Ikatan Koperasi Antarabangsa Rantau Asia Pasifik (ICA-AP),di ibu negara.Tambah Fattah, Angkasa turut optimis dalam usaha untuk mempromosikan Malaysia sebagai pusat pengeluaran serantau di lebih 29 negara anggota terlibat.Fokus utama adalah untuk mengetengahkan produk halal, kewangan Islam, model koperasi sekolah dan koperasi masjid sebagai produk utama.


Kemudahan asrama pekerja, harga tanah murah tarik pelaburan lebih tinggi ke Johor

SHAH ALAM, 1 Disember- Kawasan perindustrian yang lengkap dengan kemudahan asrama pekerja dan harga tanah industri yang jauh lebih murah berjaya menarik jumlah pelaburan yang lebih tinggi ke Johor berbanding Selangor.Pengerusi Jawatankuasa Tetap Pelaburan, Perdagangan, Perindustrian serta Industri Kecil dan Sederhana negeri Datuk Teng Chang Khim berkata bagi tempoh Januari hingga Jun lepas, Selangor merekodkan pelaburan berjumlah RM4.88 bilion manakala Johor pula merekodkan pelaburan berjumlah RM6.67 bilion.Bagaimanapun, katanya dari segi jumlah kelulusan projek perkilangan, Selangor merekodkan jumlah yang tertinggi berbanding Johor dan negeri-negeri lain iaitu sebanyak 118 projek berbanding Johor sebanyak 68 projek.“Dalam menarik pelaburan, Selangor dan Johor mempunyai kekuatan yang lebih kurang sama dari segi kedudukan lokasi yang strategik, kemudahan pelabuhan dan jaringan jalan raya yang menghubungkan antara setiap kawasan,” katanya pada persidangan Dewan Undangan Negeri (DUN) Selangor di sini hari ini. Beliau berkata demikian ketika menjawab soalan Datuk Mohd Shamsudin Lias (BN-Sungai Burong) mengenai punca jumlah pelaburan di Selangor yang jatuh kepada kedudukan kedua selepas Johor bagi tempoh Januari hingga Jun 2022. Beliau berkata usaha untuk menambah pelaburan baharu oleh kerajaan negeri melalui Invest Selangor selaku agensi penggalak pelaburan yang sentiasa melaksanakan pelbagai program dalam usaha untuk memastikan Selangor kekal relevan dan sentiasa diyakini oleh pelabur.

Katanya ini termasuk perancangan strategik melibatkan Rancangan Selangor Pertama (RS-1), penubuhan Jawatankuasa Petugas Khas Pembangunan Serantau Bersepadu di Selangor Selatan, Pelan Tindakan Bioteknologi Selangor, penubuhan Majlis Industri Rel Negeri Selangor dan program promosi penggalakkan pelaburan. -BERNAMA


Bursa Malaysia dibuka tinggi

KUALA LUMPUR, 1 Disember- Bursa Malaysia dibuka tinggi pada hari pertama Disember, menjejaki prestasi semalaman Wall Street yang positif berikutan peniaga menyambut baik kenyataan daripada Rizab Persekutuan AS (Fed) bahawa ia akan mengambil langkah kurang agresif mengenai kenaikan kadar pada masa depan.Pada 9.05 pagi, petunjuk pasaran FTSE Bursa Malaysia KLCI (FBM KLCI) meningkat 4.08 mata kepada 1,492.88 daripada 1,488.80 semalam.Saham pandu pasaran dibuka tinggi 2.00 mata kepada 1,490.80.Terdapat 286 kaunter untung dan 116 kaunter rugi dalam pasaran secara menyeluruh manakala 231 kaunter tidak berubah, 1,600 tidak diniagakan dan 14 yang lain digantung.Jumlah dagangan sebanyak 228.96 juta unit bernilai RM94.08 juta.Naib Presiden Penyelidikan Ekuiti Rakuten Trade Sdn Bhd Thong Pak Leng berkata FBM KLCI akhirnya keluar daripada fasa konsolidasi yang disokong oleh aktiviti belian yang kukuh.“Kami melihat berita baru-baru ini untuk memulihkan ekonomi negara dijangka menyebabkan peralihan minat kepada sektor pembinaan berikutan kesan pengganda yang dianggap paling tinggi untuk memacu aktiviti ekonomi domestik.“Sementara itu, sekatan yang longgar di Guangzhou dan Chongqing juga dijangka meningkatkan sentimen serantau. Oleh itu, kami menjangka indeks akan diniagakan dalam julat 1,485-1,500 hari ini,” katanya kepada Bernama.Sementara itu, penanda aras minyak mentah Brent ditutup melebihi paras US$85 setong, berikutan paras inventori yang lebih rendah daripada jangkaan, kata Thong.Dalam kalangan saham wajaran tinggi, Maybank naik empat sen kepada RM8.67, Petronas Chemicals meningkat enam sen kepada RM8.60, CIMB menambah dua sen kepada RM5.82, Public Bank tidak berubah pada RM4.50 dan Tenaga berkurangan lima sen kepada RM9.37.Daripada saham aktif, MQ Technology tidak berubah pada lima sen, Infomina naik 6.5 sen kepada 64.5 sen dan Reach Energy menambah satu sen kepada lima sen manakala Zen Tech dan Fintec Global, masing-masing berkurangan setengah sen kepada 3.5 sen dan satu sen.Di papan indeks, Indeks FBM Emas naik 40.19 mata kepada 10,673.89, Indeks FBMT 100 meningkat 38.50 mata kepada 10,390.76, Indeks FBM Emas Shariah menambah 42.97 mata kepada 10,826.06, FBM 70 menokok 88.12 mata kepada 12,939.21 dan FBM ACE naik 25.99 mata kepada 5,237.14.Mengikut sektor, Indeks Perkhidmatan Kewangan naik 45.72 mata kepada 16,669.06, Indeks Perladangan meningkat 50.42 mata kepada 6,778.19, Indeks Produk Perindustrian dan Perkhidmatan menambah 0.53 mata kepada 182.29 dan Indeks Tenaga naik 9.73 mata kepada 777.24. - BERNAMA


Niaga hadapan FBM KLCI tinggi dalam dagangan awal

KUALA LUMPUR, 1 Disember - Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives tinggi pagi ini berikutan pelabur mengambil petunjuk daripada prestasi kadar asas pasaran tunai yang kukuh. Pada 9.35 pagi, Disember 2022 meningkat 9.5 mata kepada 1,496.00, Mac 2023 naik 7.5 mata kepada 1,486.00 dan Jun 2023 menambah 11 mata kepada 1,486.00.

Jumlah dagangan sebanyak 1,290 lot manakala kepentingan terbuka berjumlah 36,381 kontrak.Sementara itu, petunjuk pasaran FBM KLCI naik 5.59 mata kepada 1,494.39 selepas 30 minit dagangan berbanding 1,488.80 semasa ditutup semalam. - BERNAMA


Aktiviti buru saham harga rendah pacu Bursa Malaysia ditutup lebih tinggi

KUALA LUMPUR, 30 November - Bursa Malaysia berjaya mengatasi kerugian sesi awal hari ini apabila mengakhiri dagangan dalam wilayah positif, dipacu oleh aktiviti memburu saham-saham berharga rendah meliputi saham wajaran tinggi terpilih seperti utiliti, produk dan perkhidmatan pengguna serta industri.Pada pukul 5 petang, Indeks FTSE Bursa Malaysia KLCI (FBM KLCI) menokok 11.84 mata kepada 1,488.80 daripada 1,476.96, semalam.Indeks petunjuk utama itu dibuka susut 0.74 kepada 1,476.22 dan bergerak dalam jajaran 1,464.81 hingga 1,489.78 sepanjang dagangan hari ini.Sentimen pasaran adalah positif dengan kaunter untung mengatasi rugi iaitu 524 berbanding 468 manakala 381 kaunter lain tidak berubah, 917 tidak diniagakan dan 67 lain digantung dagangannya.Jumlah dagangan meningkat kepada 4.71 bilion unit bernilai RM4.41 bilion daripada 3.40 bilion unit bernilai RM2.47 bilion, semalam.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata kebanyakan indeks utama di peringkat serantau turut meningkat, termasuk Hong Kong yang mengukuh selepas Beijing mengumumkan langkah melonggarkan sekatan pergerakan di kawasan kritikal susulan penurunan kes jangkitan harian COVID-19.“Selain itu, jangkaan kenaikan kadar faedah yang lebih kecil oleh pihak Rizab Persekutuan Amerika Syarikat (Fed), turut memacu sentimen pelabur.“Di peringkat tempatan, kami menjangkakan aktiviti belian akan terus ketara, terutama saham-saham perbankan dan telekomunikasi yang mencatat prestasi kewangan yang kekal kukuh,” katanya kepada Bernama.Berikutan itu, firma pembrokeran itu menjangkakan FBM KLCI akan mencatat aliran kenaikan ke arah paras 1,500 bagi tempoh berbaki minggu ini dengan paras sokongan segera pada 1,500 dan rintangan pada 1,470.Di peringkat serantau, Indeks Hang Seng Hong Kong naik 2.16 peratus kepada 18,597.23, Indeks Komposit Shanghai meningkat 0.05 peratus kepada 3,151.34 manakala Indeks Shenzhen naik 0.18 peratus kepada 11,108.50.2.Pasaran Nikkei 225 Jepun pula susut 0.21 peratus kepada 27,968.99 manakala Indeks Straits Times Singapura meraih 0.20 peratus kepada 3,282.84.

Sementara itu, cabang penyelidikan Hong Leong Investment Bank (HLIB) berkata sentimen pasaran bertukar positif susulan kestabilan politik dan pertumbuhan di Malaysia selain kemungkinan kembalinya pelabur asing."Bagaimanapun, keterujaan itu semakin mereda apabila pasaran lebih menunggu butiran mengenai barisan Jemaah Menteri baharu dan struktur kerajaan perpaduan ini.“Tidak ketinggalan adalah cabaran luar yang ketara seperti pendirian Fed yang cenderung menaikkan kadar faedah tinggi, ketegangan geopolitik, kebimbangan mengenai kemelesetan dan keadaan COVID-19 di China,” katanya.Saham wajaran tinggi menyaksikan Maybank rugi tujuh sen kepada RM8.63, CIMB susut dua sen kepada RM5.80 dan IHH Healthcare naik 15 sen kepada RM5.80 manakala Public Bank untung sembilan sen kepada RM4.50 dan Petronas Chemicals meningkat dua sen kepada RM8.54.Bagi saham aktif, MMAG, Advanvce Synergy dan SMTrack masing-masing turun setengah sen kepada 2.5 sen, 19 sen dan 5.5 sen manakala Leform yang melakukan kemunculan pertama selepas disenaraikan, susut 4.5 sen kepada 18.5 sen dan MQ Technology tidak berubah pada lima sen.Di papan indeks, Indeks FBM Emas naik 89.19 mata kepada 10,633.70, Indeks FBMT 100 menokok 92.35 mata kepada 10,352.26, Indeks FBM Emas Syariah melonjak 120.52 mata kepada 10,783.09, FBM 70 meningkat 154.72 mata kepada 12,851.09 manakala FBM ACE meraih 14.43 mata kepada 5,211.15.Bagi sektor pula, Indeks Perkhidmatan Kewangan turun 25.71 mata pada 16,623.34 dan Indeks Perladangan susut 79.46 mata kepada 6,727.77, Indeks Produk dan Perkhidmatan Perindustrian naik 0.18 mata kepada 181.76 dan Indeks Tenaga menambah 3.60 mata kepada 767.51.Jumlah dagangan di Pasaran Utama meningkat kepada 2.68 bilion saham bernilai RM4.09 bilion berbanding 2.16 bilion saham bernilai RM2.18 bilion semalam.Waran pula meningkat kepada 416.42 juta unit bernilai RM65.11 juta daripada 356.10 juta unit bernilai RM68.81 juta.Di Pasaran ACE, jumlah dagangan bertambah kepada 1.61 bilion saham bernilai RM258.21 juta daripada 880.66 juta saham bernilai RM226.95 juta sebelumnya.Kaunter produk dan perkhidmatan pengguna menyumbang sebanyak 752.92 juta saham yang diniagakan di Pasaran Utama manakala produk dan perkhidmatan perindustrian (555.33 juta); pembinaan (82.25 juta); teknologi (183.86 juta); SPAC (sifar), perkhidmatan kewangan (222.72 juta); hartanah (183.24 juta); perladangan (50.50 juta); REIT (15.12 juta), dana tertutup (12,500); tenaga (256.80 juta); penjagaan kesihatan (156.00 juta); telekomunikasi dan media (99.49 juta); pengangkutan dan logistik (64.37 juta) serta utiliti (56.78 juta). -BERNAMA


Ringgit ditutup mengukuh berbanding dolar AS

KUALA LUMPUR, 30 November - Ringgit mengakhiri urus niaga hari ini dengan lebih mengukuh berbanding dolar Amerika Syarikat (AS), didorong oleh minat belian baharu serta sentimen susulan pengumuman China melonggarkan sekatan berkaitan COVID-19, kata peniaga.Pada pukul 6 petang, unit tempatan mengukuh kepada 4.4420/4500 berbanding dolar AS daripada paras 4.5060/5130 pada akhir semalam.Pengarah Pengurusan SPI Asset Management, Stephen Innes berkata ringgit dan baht Thailand merupakan dua mata wang serantau yang mencatat prestasi baik susulan pengumuman China itu.Malah, perubahan pendekatan Beijing berbanding pendirian keras sifar COVID-19 sebelum ini juga mempengaruhi kedua-dua mata wang itu mencatat peningkatan pada minggu ini.“Namun, ringgit terus mencatat perkembangan ketara berikutan keadaan politik dalam negara yang dilihat lebih jelas hala tujunya,” katanya kepada Bernama.Innes berkata peniaga Malaysia juga yakin bahawa inflasi keseluruhan AS akan susut dalam tempoh sebulan dua lagi ketika andaian mengenai risiko kenaikan kadar feadah juga telah mereda.“Oleh itu, kemungkinan Fed melaksanakan langkah yang kurang agresif terus meyakinkan pelabur dan seiring dengan pandangan untuk mengurangkan pegangan dolar AS sehingga akhir tahun. Ini akan hanya menguntungkan ringgit," katanya.

Berdasarkan prospek China yang semakin pulih, beliau berkata tukaran asing kini lebih menumpukan ringgit yang dijangka menarik minat ramai ketika sektor perdagangan dan pelancongan China terus meningkat.Perkembangan pasaran hartanah di China juga dijangka menjadi perangsang bagi membantu pengeksport komoditi seperti ekonomi Malaysia untuk pulih dengan lebih pantas.“Saya tidak terkejut sekiranya ringgit mampu diniagakan sekitar RM4.30 sebelum ahir tahun ini susulan perkembangan yang mencatat dinamik itu,” katanya.Dalam pada itu, ringgit diniagakan lebih tinggi berbanding kelompok mata wang utama lain.Ringgit naik berbanding pound Britain kepada 5.3366/3467 daripada 5.4004/4088 pada akhir urus niaga dan mengukuh berbanding dolar Singapura kepada 3.2487/2551 daripada 3.2804/2860.Berbanding euro, ringgit naik kepada 4.6010/6098 daripada 4.6705/6777 serta meningkat berbanding yen kepada 3.2007/2067 daripada 3.2614/2677. -BERNAMA


MPOB: GIHDG China, firma pertama di luar Malaysia peroleh pensijilan MSPO

KUALA LUMPUR, 30 November- Lembaga Minyak Sawit Malaysia (MPOB) mengumumkan Grand Oils and Fats (Dongguan) Co Ltd (GIHDG) dari China menjadi syarikat pertama di luar Malaysia yang memperoleh Piawaian Pensijilan Rantaian Bekalan Minyak Sawit Mampan Malaysia (MSPO SCCS).GIHDG ialah syarikat pemprosesan minyak makan dan antara peneraju industri minyak dan lemak berasaskan tumbuhan di China.Kejayaan syarikat itu adalah hasil dari usaha Institut Perkhidmatan Teknikal dan Penyelidikan Minyak Sawit Lembaga Minyak Sawit Malaysia (PORTSIM) China dan Majlis Pensijilan Minyak Sawit Malaysia (MPOCC).Ketua Pengarah MPOB Datuk Dr Ahmad Parveez Ghulam Kadir berkata GIHDG yang telah mendapat sijil MSPO SCCS sejak 21 Okt 2022, kini boleh membekalkan produk yang diperbuat daripada minyak sawit yang dihasilkan secara mampan dengan yakin dan lebih dipercayai kepada pelanggan dan pengguna akhir mereka di seluruh dunia.

(Lembaga Minyak Sawit Malaysia (MPOB) mengumumkan Grand Oils and Fats (Dongguan) Co Ltd (GIHDG) dari China menjadi syarikat pertama di luar Malaysia yang memperoleh Piawaian Pensijilan Rantaian Bekalan Minyak Sawit Mampan Malaysia (MSPO SCCS)/FOTO MPOCC.ORG.MY)

"PORTSIM China telah memulakan dan memudahkan sesi libat urus pada Disember 2021 yang menandakan permulaan pencapaian bersejarah ini,” katanya dalam satu kenyataan hari ini.PORTSIM China ialah pusat penyelidikan dan pembangunan MPOB yang terletak di Shanghai, China yang menyediakan perkhidmatan kepada industri sawit Malaysia dengan meningkatkan pembelian minyak sawit Malaysia oleh China melalui aktiviti penyelidikan dan pembangunan serta pengkomersilan, serta menyediakan perkhidmatan teknikal kepada pelanggan minyak sawit Malaysia.China, sejak dahulu lagi kerap memperoleh produk sawitnya dari Malaysia, menyaksikan eksport produk sawit Malaysia ke China telah meningkat tiga kali ganda daripada 1.02 juta tan pada tahun 2000 kepada 3.13 juta tan pada tahun 2021, kata MPOB. -BERNAMA


Nilai ringgit dibuka hampir tidak berubah berbanding dolar AS

KUALA LUMPUR, 30 November - Nilai ringgit dibuka tinggi sedikit berbanding dolar AS pada hari Rabu apabila dolar AS menyusut di tengah-tengah tekanan inflasi yang semakin meningkat, kata seorang penganalisis.Pada 9 pagi, mata wang tempatan naik sedikit kepada 4.5050/5100 berbanding dolar AS daripada penutup semalam pada 4.5060/5130.Pengarah Urusan SPI Asset Management Stephen Innes berkata pelabur akan mengikuti ucapan pengerusi Rizab Persekutuan (Fed) Amerika Syarikat (AS) Jerome Powell lewat hari ini, kerana ia akan memberikan petunjuk tentang langkah Rizab Persekutuan yang seterusnya.Sementara itu, peniaga ActivTrades Dyogenes Rodrigues Diniz berkata kenaikan nilai dolar AS baru-baru ini didorong oleh pengeluaran data Keyakinan Pengguna Lembaga Persidangan (CB) AS, yang lebih tinggi daripada jangkaan.“Kenaikan dolar AS disebabkan perbelanjaan pengguna yang lebih tinggi dan cenderung untuk menyebabkan tekanan inflasi. Ini boleh mendorong Rizab Persekutuan menaikkan kadar faedah bagi membendung kenaikan harga,” katanya.

Sementara itu, ringgit juga didagangkan lebih tinggi berbanding sekumpulan mata wang utama.Nilai ringgit menambah nilai berbanding dolar Singapura kepada 3.2780/2821 daripada 3.2804/2860 pada penutup semalam dan meningkat berbanding yen Jepun kepada 3.2497/2537 daripada 3.2614/2677 sebelumnya.Ringgit turut meningkat berbanding pound Britain kepada 5.3943/4003 daripada 5.4004/4088 pada Selasa dan mengukuh berbanding euro kepada 4.6591/6642 daripada 4.6705/6777 semalam. - BERNAMA


Bursa Malaysia dibuka rendah, Wall Street pamer sentimen bercampur-campur

KUALA LUMPUR, 30 November - Bursa Malaysia meneruskan kerugian semalam untuk dibuka lebih rendah pada sesi dagangan awal Rabu, manakala Wall Street mempamerkan sentimen yang bercampur-campur.Pada 9.05 pagi, indeks penanda aras FTSE Bursa Malaysia KLCI (FBM KLCI) susut 3.88 mata kepada 1,473.08 daripada 1,476.96 penutup semalam.Pasaran dibuka pada paras 1,476.22, turun sedikit sebanyak 0.74 mata.Pergerakan harga di pasaran secara keseluruhan menyaksikan 145 kaunter untung dan 152 kaunter rugi manakala 254 kaunter tidak berubah, 1,739 tidak diniagakan dan 67 yang lain digantung.Jumlah dagangan adalah sebanyak 353.69 juta unit bernilai RM75.44 juta.Dalam nota penyelidikan hari ini, Malacca Securities Sdn Bhd berkata FBM KLCI "berehat" seketika di tengah-tengah aktiviti pengambilan untung membabitkan saham wajaran tinggi terpilih selepas berakhirnya pilihan raya ke-15.Selain itu, dengan sesi penutupan Wall Street yang bercampur-campur semalaman menjelang ucapan Pengerusi Rizab Persekutuan AS Jerome Powell yang usaha memerangi inflasi akan berlarutan sehingga 2023, sentimen tidak menentu mungkin turut dirasai oleh pasaran tempatan."Walau bagaimanapun, peniaga akan memberi tumpuan kepada musim laporan yang berterusan pada masa ini," katanya.Sementara itu, pasaran masih menantikan pembentukan Kabinet Malaysia yang mungkin memberi petunjuk untuk pertumbuhan Malaysia pada masa hadapan, kata firma broker saham itu.“Memandangkan persediaan yang tidak menentu, kami menjangkakan pelabur memberi tumpuan kepada sektor berdaya tahan seperti telekomunikasi, utiliti dan pengguna."Kami juga berpendapat tumpuan mungkin beralih kepada stok bahan binaan dan pembinaan menjelang pembentangan semula Bajet 2023, dan sektor minyak dan gas boleh mencapai prestasi yang baik di bawah persekitaran harga minyak mentah Brent yang kukuh," tambahnya.

Dalam kalangan saham wajaran tinggi, Maybank dan CIMB turun tiga sen masing-masing kepada RM8.67 dan RM5.79, Public Bank susut satu sen menjadi RM4.40, Petronas Chemicals lemah lapan sen kepada RM8.44 dan IHH Healthcare berkurangan empat sen menjadi RM5.91 .Bagi saham aktif, MMAG dan Zen Tech tidak berubah masing-masing pada tiga sen dan 4.5 sen, manakala Leform susut tiga sen menjadi 20 sen, SMTrack turun setengah sen kepada 5.5 sen manakala MQ Technology naik setengah sen kepada 5.5 sen.Di papan indeks, Indeks FBM Emas merosot 15.79 mata kepada 10,528.72, Indeks FBMT 100 menguncup 16.21 mata menjadi 10,243.70 dan Indeks FBM Emas Syariah turun 11.89 mata kepada 10,650.68Sementara itu, FBM ACE mengukuh 27.61 mata kepada 5,224.33 dan FBM 70 naik 22.90 mata kepada 12,719.27Mengikut sektor, Indeks Perkhidmatan Kewangan susut 53.65 mata kepada 16,595.40, Indeks Produk dan Perkhidmatan Perindustrian turun 0.33 mata menjadi 181.25, dan Indeks Tenaga menguncup 7.06 mata kepada 756.85, sementara Indeks Perladangan naik 8.54 mata kepada 6,815.77. - BERNAMA


Prestasi Sime Darby Property Kembali pulih, untung bersih suku ketiga catat RM56.13 juta

KUALA LUMPUR, 29 November-Prestasi Sime Darby Property Bhd (SDP) kembali pulih dengan mencatatkan keuntungan bersih sebanyak RM56.13 juta pada suku ketiga berakhir 30 Sept 2022 berbanding kerugian bersih RM5.19 juta pada suku yang sama tahun sebelumnya.Hasil meningkat kepada RM689.30 juta daripada RM387.38 juta sebelumnya, didorong oleh peningkatan dalam segmen pembangunan hartanah yang mencatatkan angka yang lebih tinggi sebanyak RM640.64 juta, katanya dalam makluman kepada Bursa Malaysia hari ini.Menurut SDP, kumpulan itu telah melepasi sasaran jualan tahun kewangan 2022 (FY2022) iaitu RM2.6 bilion dengan mencapai jualan RM2.7 bilion dalam tempoh sembilan bulan berakhir 30 Sept 2022.

"Ini menyaksikan peningkatan 43 peratus tahun ke tahun daripada RM1.9 bilion jualan yang dicapai dalam tempoh yang sama pada tahun kewangan 2021," katanya.

Kumpulan itu merekodkan hasil sebanyak RM1.79 bilion untuk sembilan bulan pertama tahun kewangan 2022, meningkat 21 peratus tahun ke tahun.Pengarah Urusan Kumpulan, Datuk Azmir Merican berkata, kemampuan syarikat untuk mengekalkan momentum penjualan yang tinggi sejak awal tahun sehingga suku ketiga, menyarankan potensi pencapaian pendapatannya menuju penghujung tahun kewangan."Pelancaran produk-produk kediaman kami menerima sambutan yang tinggi termasuk 'Serenia Anira 3' di Bandar Serenia yang mencapai kadar pembelian sebanyak 80 peratus sementara kilang-kilang berkembar dan kilang-kilang sesebuah (detached factories) di Elmina Business Park turut mencatat kadar pembelian sebanyak 100 peratus," katanya.Sime Darby Property menjangkakan lebih banyak pelancaran produk-produk perumahan dan perindustrian pada suku keempat, bersama-sama dengan produk kediaman bertingkat tinggi di Putra Heights, Selangor dan Taman Melawati, Kuala Lumpur.Berdasarkan kepada pengaktifan bank tanah dan pelancaran produk-produk baharu, syarikat kekal utuh dengan nilai tunai sebanyak RM876.2 juta serta nisbah hutang bersih pada kadar 28.2 peratus setakat 30 Sept 2022, katanya. - BERNAMA


Penyederhanaan suku tahun ke-4 2022, peniaga kekal positif

KUALA LUMPUR, 29 November- Peniaga kekal positif terhadap situasi perniagaan walaupun terdapat tanda penyederhanaan pada suku tahun keempat 2022.Ketua Perangkawan Malaysia, Datuk Seri Dr. Mohd Uzir Mahidin melalui satu kenyataan berkata, petunjuk keyakinan dicatatkan 3.2% berbanding 4.7% yang direkodkan pada suku tahun ketiga 2022.Sektor Perkhidmatan, Industri serta Perdagangan Borong dan Runcit menjangkakan prospek yang positif pada suku tahun keempat 2022.

Manakala, sentimen perniagaan dalam sektor perkhidmatan kekal menggalakkan dengan 9.2% pada suku tahun rujukan berbanding 13.6% pada suku tahun lalu. Begitu juga, sentimen dalam sektor Industri kekal positif dengan mencatatkan 3.7% pada suku tahun keempat 2022 berbanding 6.6%.Sektor Perdagangan Borong dan Runcit pula menjangkakan keadaan perniagaan yang bertambah baik dengan petunjuk keyakinan melonjak ke trajektori positif dengan 1.9% daripada negatif 5.8% pada suku tahun ketiga 2022.Tinjauan positif ini disokong oleh subsektor Perdagangan Runcit dimana peniaga optimistik terhadap keadaan perniagaan mereka.Manakala, sektor Pembinaan merupakan sektor yang paling pesimistik untuk suku tahun berturut-turut dengan petunjuk keyakinan negatif 29.2% berbanding negatif 24.9% pada suku tahun sebelumnya.


KUALA LUMPUR, 29 November- Bursa Malaysia rendah semasa mengakhiri sesi pagi ini berikutan aktiviti pengambilan untung yang berterusan di kaunter produk perindustrian dan perkhidmatan serta telekomunikasi dan media.Pada rehat tengah hari, FTSE Bursa Malaysia KLCI (FBM KLCI) merosot kepada 15.38 mata kepada 1,471.16 daripada 1,486.54 pada Jumaat lepas.Saham pandu pasaran dibuka rendah 2.77 mata kepada 1,483.77 dan bergerak antara 1,469.73 dan 1,486.68 sepanjang sesi.Suasana pasaran, bagaimanapun positif dengan kaunter untung mengatasi kaunter rugi sebanyak 501 berbanding 386 manakala 320 kaunter tidak berubah, 1,051 tidak diniagakan dan 67 yang lain digantung.Jumlah dagangan sebanyak 1.89 bilion unit bernilai RM1.12 bilion.

(Bursa Malaysia rendah pada tengah hari berikutan aktiviti pengambilan untung berterusan)

Di peringkat serantau, Nikkei 225 Jepun merosot 0.45 peratus kepada 28,036.52, Hang Seng Hong Kong naik 3.85 peratus kepada 17,964.24 dan Indeks Straits Times Singapura meningkat 0.92 peratus kepada 3,269.97.Rakuten Trade Sdn Bhd menjangka FBM KLCI akan diniagakan antara julat 1,485 dan 1,500 hari ini dalam persekitaran prestasi serantau yang tidak menentu berikutan dasar sifar COVID-19 China.“Bagaimanapun, kita mungkin menyaksikan cabaran terhadap saham tenaga dengan minyak mentah Brent jatuh di bawah US$83 setong berikutan bantahan terkini di China,” katanya dalam nota penyelidikan hari ini.Dalam kalangan saham wajaran tinggi, Maybank meningkat empat sen kepada RM8.71, CIMB naik enam sen kepada RM5.86, Public Bank berkurangan sembilan sen kepada RM4.43, Petronas Chemicals berkurangan 50 sen kepada RM8.58 manakala IHH Healthcare susut lapan sen kepada RM5.92.Daripada saham aktif, Advance Synergy dan Sapura Energy, masing-masing naik setengah sen kepada 21 sen dan empat sen, MQ Technology menambah satu sen kepada lima sen manakala MMAG tidak berubah pada tiga sen dan Top Glove berkurangan dua sen kepada 89 sen.Di papan indeks, Indeks FBM Emas merosot 58.42 mata kepada 10,518.37, Indeks FBMT 100 berkurangan 66.11 mata kepada 10,233.58 dan Indeks FBM Emas Shariah susut 83.70 mata kepada 10,603.92.FBM ACE naik 23.70 mata kepada 5,215.34 dan FBM 70 menambah 81.23 mata kepada 12,719.58.Mengikut sektor, Indeks Perkhidmatan Kewangan jatuh 11.56 mata kepada 16,687.60, Indeks Produk Perindustrian dan Perkhidmatan berkurangan 4.15 mata kepada 181.21, Indeks Perladangan merosot 60.90 mata kepada 6,756.25 manakala Indeks Tenaga naik 3.75 mata kepada 762.84. -BERNAMA


KUALA LUMPUR, 29 November- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives rendah pada tengah hari ini, menjejaki kadar asas pasaran tunai yang merosot.Pada rehat tengah hari, kontrak bulan semerta November 2022 berkurangan 38.50 mata kepada 1,460.00, Disember 2022 dan Mac 2023, masing-masing merosot 39.0 mata kepada 1,460.00 dan 1,453.50 manakala Jun 2023 susut 38.0 mata kepada 1,453.50.Jumlah dagangan sebanyak 41,778 lot manakala kepentingan terbuka berjumlah 81,775 kontrak.Pada rehat tengah hari, petunjuk pasaran FBM KLCI merosot 15.38 mata kepada 1,471.16 daripada 1,486.54 pada Jumaat lepas. -BERNAMA

(Niaga hadapan FBM KLCI rendah pada tengah hari)


Operasi BNM bantu kadar jangka pendek untuk kekal stabil

KUALA LUMPUR, 29 November- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM57.85 bilion dalam sistem konvensional dan RM50.40 bilion dalam dana Islam.Hari ini, bank pusat akan menjalankan tiga tender pasaran wang konvensional, terdiri daripada tender RM2 bilion selama tujuh hari, dan dua tender melibatkan RM1 bilion setiap satu bagi jangka masa 14 dan 30 hari.Selain itu, BNM juga menawarkan tiga tender Qard yang terdiri daripada tender RM2.6 bilion selama tujuh hari, tender RM1.5 bilion (14 hari) dan tender RM1 bilion (21 hari) serta tender repo berbalik RM150 juta berjangka masa 365 hari .Ia turut mengumumkan ketersediaan repo berbalik, perjanjian penjualan dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan melaksanakan sehingga RM53.0 bilion untuk tender semalaman konvensional dan sejumlah RM44.3 bilion untuk tender semalaman Murabahah.- BERNAMA


Sime Darby Property, lepasi sasaran jualan tahun kewangan 2022

ARA DAMANSARA, 29 November- Sime Darby Property Berhad (Sime Darby Property) telah melepasi sasaran jualan tahun kewangan 2022 berjumlah RM2.6 bilion.

Ini susulan catatan rekod jualan sebanyak RM2.7 bilion pada sembilan bulan, berakhir 30 September 2022.Sime Darby Property Berhad melalui satu kenyataan berkata, pencapaian ini menandakan peningkatan jualan sebanyak 43% tahun ke tahun (YoY) berbanding RM1.9 bilion yang dicapai dalam tempoh yang sama tahun lalu.Pendapatan dan keuntungan sebelum cukai (PBT) sebanyak RM1.8 bilion dan RM323.1 juta, menunjukkan peningkatan sebanyak 21% dan 90% tahun ke tahun.

(Sime Darby Property Berhad telah melepasi sasaran jualan tahun kewangan 2022 berjumlah RM2.6 bilion)

Keuntungan selepas cukai dan kepentingan minoriti (PATAMI) juga melonjak melebihi 100% tahun ke tahun kepada RM212.7 juta.Peningkatan jumlah pendapatan Syarikat sebanyak 12% kepada RM689.3 juta suku ke suku (QoQ) telah didorong oleh kemajuan segmen Pembangunan Hartanah.Manakala Untung kasar Syarikat juga meningkat sebanyak 8% suku ke suku kepada RM207.5 juta hasil kecemerlangan segmen Pelaburan dan Pengurusan Aset.


Nilai ringgit susut berbanding dolar AS pada sesi awal dagangan

KUALA LUMPUR, 29 November - Nilai ringgit menyusut sedikit daripada kenaikan yang dicatatkan minggu lepas dan dibuka rendah berbanding dolar AS pada Selasa, dipengaruhi oleh pengukuhan nilai dolar AS selain kemerosotan harga minyak mentah, kata seorang penganalisis.Pada pukul 9 pagi, mata wang tempatan menyusut nilai kepada 4.5000/5100 berbanding dolar AS daripada penutupan Jumaat pada 4.4795/4890.Pasaran ditutup semalam (Isnin) sempena cuti khas yang diumumkan oleh Perdana Menteri ke-10, Datuk Seri Anwar Ibrahim pada Khamis minggu lepas.Pengarah Urusan SPI Asset Management, Stephen Innes berkata peniaga dilihat mencari perlindungan dengan mendapatkan dolar (mata wang selamat) di tengah-tengah kebimbangan kemelesetan global, sementara menunggu ucapan pengerusi Rizab Persekutuan Amerika Syarikat (AS), Jerome Powell mengenai kenaikan kadar pada hari Rabu."Permintaan untuk dolar AS bermula selepas Rizab Persekutuan pada Isnin menukar nada dan cenderung terhadap kenaikan kadar faedah, ” kata beliau.

Sementara itu, Innes berkata harga minyak kekal tidak menentu ekoran berita yang kian meluas antara menambah dan mengurangkan bekalan oleh Pertubuhan Negara-negara Pengeksport Petroleum (OPEC).Ketika ini, penanda aras harga minyak mentah Brent turun 0.46 peratus kepada US$82.81.Pada sesi pembukaan, ringgit diniaga bercampur-campur berbanding sekumpulan mata wang utama.Nilai mata wang tempatan menyusut berbanding dolar Singapura kepada 3.2628/2705 daripada 3.2573/2645 pada penutup Jumaat dan lemah berbanding yen Jepun kepada 3.2425/2500 daripada 3.2118/2188.Bagaimanapun, ringgit menambah nilai berbanding pound Britain kepada 5.3852/3971 daripada 5.4094/4209 dan meningkat berbanding euro kepada 4.6530/6633 daripada 4.6551/6650 minggu lepas. -BERNAMA


Bursa Malaysia dibuka rendah, dipengaruhi pergerakan Wall Street

KUALA LUMPUR, 29 November - Bursa Malaysia dibuka rendah pada sesi awal dagangan pagi Selasa, mengambil petunjuk daripada prestasi suram di Wall Street semalaman, selepas beberapa pegawai penting Rizab Persekutuan mengulangi keperluan untuk kenaikan kadar yang lebih agresif bagi memerangi inflasi.Pada pukul 9.06 pagi, penanda aras FTSE Bursa Malaysia KLCI (FBM KLCI) susut 5.62 mata kepada 1,480.92 daripada 1,486.54 pada Jumaat lepas.Pasaran dibuka 2.77 mata lebih rendah pada 1,483.77.Bursa Malaysia Bhd dan anak-anak syarikatnya ditutup semalam (Isnin) sempena cuti khas yang diumumkan oleh Perdana Menteri ke-10 Datuk Seri Anwar Ibrahim pada Khamis minggu lepas.Pergerakan harga di pasaran secara keseluruhan menyaksikan sebanyak 152 kaunter untung dan 191 rugi  manakala 249 kaunter tidak berubah, 1,666 tidak diniagakan dan 67 yang lain digantung.Jumlah dagangan adalah sebanyak 272.64 juta unit bernilai RM89.85 juta.Malacca Securities Sdn Bhd dalam nota penyelidikan hari ini berkata pasaran saham global memulakan minggu ini sebahagian besarnya dalam keadaan yang agak lesu kerana tindakan protes terhadap sekatan ketat COVID-19 China mencetuskan kebimbangan terhadap pemulihan kewangan global.

"Tempiasnya (trend lemah global) mungkin turut dirasai oleh bursa tempatan kerana momentum belian dijangka bergerak perlahan dan pada masa yang sama tumpuan menjurus kepada musim pelaporan pendapatan yang berterusan."Sementara itu, pelabur akan memantau secara rapat pembentukan kabinet dalam masa terdekat serta pembentangan semula Bajet 2023," kata firma penyelidikan itu.Dalam kalangan saham wajaran tinggi, Maybank turun satu sen menjadi RM8.66, Public Bank susut empat sen kepada RM4.48, Petronas Chemicals lemah 20 sen kepada RM8.88, IHH Healthcare kerugian tiga sen untuk mencatatkan RM5.97, manakala CIMB naik enam sen kepada RM5 .86 dan Tenaga menokok tujuh sen menjadi RM8.85.Antara saham aktif, MMAG dan TA Win masing-masing tidak berubah pada tiga sen dan tujuh sen, Advance Synergy susut satu sen menjadi 19.5 sen, manakala MQ Technology naik satu sen kepada lima sen dan Eden Inc menambah setengah sen kepada 14.5 sen.Di papan indeks, Indeks FBM Emas menguncup 34.40 mata kepada 10,542.39, Indeks FBMT 100 turun 36.21 mata menjadi 10,263.48, FBM ACE berkurangan 15.75 mata kepada  5,175.89, FBM 70 merosot 33.32 mata menjadi 12,605.03 dan Indeks FBM Emas Syariah lebih rendah 33.97 mata kepada 10,653.65.Mengikut  sektor, Indeks Perkhidmatan Kewangan menyusut 29.79 mata kepada 16,669.37 dan Indeks Produk dan Perkhidmatan Perindustrian turun 1.47 mata menjadi 183.89, manakala Indeks Perladangan lemah 7.01 mata kepada 6,810.14, dan Indeks Tenaga menyusut 9.52 mata kepada 749.57. -BERNAMA


TH usaha beri pulangan munasabah kepada pendepositnya

KUALA LUMPUR, 28 November - Prestasi pasaran pelaburan domestik dan global akan menentukan kadar agihan keuntungan Lembaga Tabung Haji (TH) tahun ini.Pengarah Eksekutif Kewangan Kumpulannya, Mustakim Mohamad berkata meskipun berdepan pelbagai cabaran, TH akan berusaha memberi pulangan munasabah kepada pendepositnya.Persekitaran pelaburan ketika amat mencabar bagi semua institusi pelaburan, termasuk TH.Perang antara Rusia dan Ukraine, polisi sifar COVID-19 China, kenaikan ketara kadar inflasi, ketidaktentuan pasaran saham dan modal antara faktor yang memberi kesan kepada pelaburan TH dan institusi-institusi pelaburan lain.Sementara itu, peningkatan kos haji secara mendadak berikutan kos tambahan dikenakan pihak berwajib Arab Saudi dijangka memberi kesan kepada jumlah agihan keuntungan TH tahun ini.Tahun ini bantuan kewangan haji ditanggung TH berjumlah hampir RM200 juta disamping perbelanjaan operasi hampir RM50 juta.

Bagi memastikan simpanan pendeposit tidak terlalu terjejas oleh ketidaktentuan pasaran, TH melaksanakan pelaburan berhemah dan berdaya tahan termasuk penambahbaikan alokasi aset strategik sejak 2019.Strategi tersebut menampakkan hasil positif dengan jumlah pendapatan separuh pertama 2022 berdaya tahan, menyaksikan penurunan 3% berbanding tempoh sama tahun 2021.Manakala pulangan simpanan kekal kompetitif pada tahun 2020 dan 2021, lebih tinggi berbanding simpanan syariah di bank-bank tempatan.


Sime Darby Plantation serah pelan tindakannya, lebih awal dari jadual

KUALA LUMPUR, 28 November - Sime Darby Plantation Bhd (SDP) telah menyerahkan pelan tindakannya berhubung penemuan pasukan penilaian pengesahan bebas kepada organisasi Meja Bulat Minyak Sawit Lestari (RSPO) lebih awal daripada jadual.Syarikat perladangan itu menjelaskan langkah berkenaan diambil selepas surat yang dihantar pihaknya kepada RSPO pada 17 November, 2022 menyatakan bahawa penemuan pasukan penilaian RSPO ‘tidak menggambarkan keadaan semasa operasi syarikat’.SDP juga menambah bahawa pasukan penilai telah mengenal pasti pelanggaran Standard RSPO, termasuk pembayaran fi pengambilan pekerja kepada ejen, subejen atau pihak ketiga yang tidak dilaporkan, serta penahanan pasport.Pihak SDP telah menilai dan menyelesaikan penemuan itu melalui pelaksanaan semakan besar-besaran, penambahbaikan dan pengubahsuaian dasar dan amalannya dalam tempoh setahun lepas, jelas syarikat itu menerusi satu surat kepada RSPO bertarikh 25 November, 2022.“Kami bangga atas usaha kami sepanjang 18 bulan lepas dan berkongsi sekali lagi inisiatif yang dilakukan berhubung setiap item, yang kami percaya, dalam banyak keadaan berada di atas prinsip dan keperluan kriteria RSPO.“Kami benar-benar yakin untuk mencapai visi RSPO menjadikan minyak sawit lestari sebagai norma, menggunakan teori perubahan, SDP telah melaksanakan usaha penambahbaikan berterusan termasuk latihan tetap dan inisiatif kesedaran ditambah dengan audit dalaman, pengesahan, langkah, tinjauan berkala ke atas pekerja, penubuhan saluran aduan dan dialog sosial sebagai pemboleh utama,” menurut SDP.

Pada 14 November lepas, organisasi RSPO telah meminta SDP untuk melengkapkan pelan tindakan dalam tempoh enam bulan akan datang bagi menangani kelemahan dalam sistem dan proses sedia adanya yang telah dikenal pasti.RSPO menjelaskan subbahagian pematuhan sekretariatnya akan memantau pelaksanaan aktiviti (pelan tindakan) selama enam bulan dari Disember 2022 hingga Mei 2023.RSPO menjalankan penilaian itu susulan Perintah Tahan Pelepasan oleh Jabatan Kastam dan Perlindungan Sempadan Amerika Syarikat pada 30 Disember, 2020 ke atas semua minyak sawit dan produk yang mengandungi minyak sawit yang dikeluarkan SDP. - BERNAMA


CSRD, sesi libat urus antara Malaysia dan EU perlu diadakan

KUALA LUMPUR, 28 November- Malaysia perlu mengadakan libat urus bersama Kesatuan Eropah (EU) berkenaan Arahan Pelaporan Kemampanan Korporat (CSRD) terbaharunya serta sebarang peraturan masa depan.Majlis Minyak Sawit Malaysia (MPOC) berkata ini memandangkan pelaksanaan CSRD akan memberi impak ketara kepada syarikat yang mempunyai operasi di blok dagangan terbesar dunia itu.Justeru, syarikat tempatan yang terlibat harus bersedia mematuhi kewajipan pelaporan baharu tersebut.Peratus di bawah CSRD baharu itu akan dikuatkuasakan secara berperingkat bermula tahun 2024 hingga 2026.Syarikat yang dilindungi oleh CSRD perlu mematuhi Piawaian Pelaporan Kemampanan Eropah pada masa akan datang.Ini termasuk melaporkan aktiviti kemampanan korporat dalam bahagian khusus laporan pengurusan syarikat dan boleh diakses oleh orang awam.CSRD baharu itu akan turut terpakai kepada semua syarikat besar kesatuan itu, termasuk anak syarikat bagi syarikat induk bukan EU dan PKS yang disenaraikan di pasaran terkawal.


Bursa Malaysia dijangka pamer trend lebih tinggi minggu depan

KUALA LUMPUR, 27 November - Bursa Malaysia dijangka mempamerkan trend lebih tinggi minggu depan, kembali pulih daripada kegiatan pengambilan untung selain disokong minat risiko lebih baik daripada pelabur asing.Naib Presiden Penyelidikan Ekuiti Rakuten Trade Sdn Bhd, Thong Pak Leng berpendapat, sentimen pasaran akan kekal positif minggu depan dengan FBM KLCI dijangka menguji semula paras 1,500 mata.Indeks penanda aras diunjur berada dalam julat 1,500 dan 1,530 mata minggu depan.Pelabur asing kembali semula ke pasaran Khamis lalu, setelah aktiviti penjualan sejak beberapa minggu lepas dengan mencatat nilai jualan bersih RM300 juta.Pelabur disaran memberi tumpuan kepada saham bermodal besar seperti bank dan syarikat telekomunikasi.

Pasaran dijangka akan terus memantau rapat perkembangan barisan Kabinet diketuai Perdana Menteri, Datuk Seri Anwar Ibrahim serta Bajet 2023.Bagi minggu baru berakhir, penanda aras FBM KLCI bergerak dalam dagangan tidak menentu berikutan Pilihan Raya Umum ke-15 (PRU15).Pasaran bagaimanapun melantun dan bergerak cergas selepas Datuk Seri Anwar Ibrahim dilantik sebagai Perdana Menteri Malaysia ke-10.Selain itu, perkembangan luaran yang positif turut menyemarakkan minat risiko pelabur.


Sentimen pasaran yang baik selepas pembentukan kerajaan baharu mampu kukuhkan nilai ringgit

KUALA LUMPUR, 27 November - Nilai ringgit akan terus merekodkan aliran positif secara sederhana. Penganalisis Ekonomi, Profesor Dr Barjoyai Bardai berpandangan beliau optimis sentimen pasaran yang baik selepas pembentukan kerajaan baharu mampu mengukuhkan nilai ringgit.Ini berikutan Perdana Menteri, Datuk Seri Anwar Ibrahim mempunyai rangkaian dan hubungan baik dengan pelabur antarabangsa.

"Kadar pertukaran ini terus meningkat tetapi tidak meningkat secara cepat kerana pelabur asing masih lagi menumpukan perhatian kepada Amerika kerana kadar OPR di Amerika ditingkatkan 75 mata setiap bulan dan belum mencapai sasaran sampai ke 4 peratus dan ini menjadikan kadar pulangan pelaburan dan pelaburan pendapatan tetap terus meningkat di AS," kata Profesor Dr Barjoyai kepada RTM.Tambah Barjoyai, pengukuhan ringgit juga disokong oleh peningkatan eksport dan pengurangan import dalam negara. Katanya, sekiranya eksport meningkat, nilai ringgit akan terus kukuh berikutan permintaan tinggi daripada pelabur antarabangsa.


MYAirline mula operasi bulan depan

KUALA LUMPUR, 27 November-Syarikat penerbangan tambang rendah baharu, MYAirline Sdn Bhd bersedia memulakan operasi melibatkan tiga laluan pertamanya bulan depan.Ia melibatkan penerbangan dari KLIA 2 ke Langkawi, Kuching dan Kota Kinabalu dengan harga tambang serendah RM48Penerbangan terus itu akan bermula pada 1 Disember ini dengan penerbangan sekali sehari ke Kuching.

(Syarikat penerbangan tambang murah, MYAirline bakal mula operasi bulan hadapan)

Manakala perjalanan ke Kota Kinabalu dan Langkawi ditawarkan dua kali sehari.

Penerbangan ke destinasi berkenaan akan menggunakan pesawat Airbus A320-200 yang dilengkapi 180 tempat duduk dalam kabin kelas tunggal.Tempahan boleh dibuat melalui laman web MYAirline mulai 26 hingga 30 November ini untuk tempoh perjalanan bermula 1 Disember 2022 hingga 25 Mac 2023.Syarikat penerbangan itu turut menawarkan baucar eksklusif untuk penerbangan bermula 1 hingga 15 Disember 2022.


Datum Jelatek Shopping Centre dibuka secara rasmi hari ini

KUALA LUMPUR, 26 November- Satu lagi lokasi baharu yang bakal menjadi tumpuan warga kota iaitu Pusat Beli-Belah Datum Jelatek dibuka secara rasmi.Projek dibangunkan oleh Datum Corp International itu merupakan anak syarikat milik penuh Perbadanan Kemajuan Negeri Selangor (PKNS).Terletak di lokasi strategik diantara persekitaran Jelatek, Keramat, Setiawangsa dan Ampang; ia sememangnya menjadi pilihan penduduk di yang turut dilengkapi kemudahan awam LRT.

(Ketua Pegawai Eksekutif DatumCorp, Mohd Azmil Abd Shukor )

Jelas Ketua Pegawai Eksekutif DatumCorp, Mohd Azmil Abd Shukor, antara perancangan pihaknya adalah untuk menjadikannya sebagai pusat penggemar kopi.

"kita juga dalam usaha Datum Shopping Centre adalah pusat untuk penggemar kopi. Kita akan jemput pengusaha muda datang ambil kiosk untuk jual kopi", katanya kepada media.Pusat beli belah setinggi tiga tingkat beroperasi setiap hari dari 10 pagi hingga 10 malam.Datum Jelatek turut menawarkan 712 unit pangsapuri mewah dengan pelbagai fasiliti moden.


BNM keluarkan draf dedahan rangka kerja pelesenan, pengawalseliaan untuk penanggung insurans, pengendali Takaful Digital

KUALA LUMPUR, 26 November - Bank Negara Malaysia (BNM) mengeluarkan draf dedahan rangka kerja pelesenan dan pengawalseliaan untuk penanggung insurans dan pengendali Takaful Digital.Ini bagi mendapatkan maklum balas secara bertulis susulan pengeluaran kertas perbincangan pada awal tahun ini.Melalui satu kenyataan, BNM menyatakan pihaknya berhasrat untuk memuktamadkan dokumen dasar dan mempelawa permohonan lesen penanggung insurans dan pengendali Takaful Digital pada tahun depan.

Sebanyak lima lesen akan diberikan kepada pemohon yang memenuhi semua keperluan yang ditetapkan. "Draf dedahan ini menggariskan rangka kerja yang dicadangkan untuk memudahkan penyertaan penanggung insurans dan pengendali Takaful Digital Malaysia yang boleh menawarkan cadangan nilai yang kukuh," menurut kenyataan tersebut.BNM akan memastikan tumpuan yang kukuh terus diberikan pada pengurusan risiko yang mantap dan perlindungan kepentingan pengguna.


Niaga hadapan emas dijangka jejak prestasi COMEX minggu depan

KUALA LUMPUR, 26 November- Kontrak niaga hadapan emas di Bursa Malaysia Derivatives dijangka diniagakan dan bergerak seiringan dengan prestasi emas di COMEX.Peniaga Phillip Futures Sdn Bhd Xin Hui berkata harga emas diunjur dalam aliran meningkat ketika pasaran menjangkakan Amerika Syarikat (AS) akan bertindak memperlahan kadar faedah yang hanya menyuntik sokongan kepada pasaran.Beliau berkata, emas COMEX susut selepas dolar AS mengukuh pada Jumaat, namun jangkaan kadar faedah yang lebih perlahan oleh pihak Rizab Persekutuan AS (Fed) telah memberi pulangan kecil kepada dagangannya.Walaupun terdapat peningkatan, dolar AS kekal di paras terendah dalam tempoh tiga bulan serta dijangka mencatat kerugian mingguan berikutan pelabur mengharapkan kenaikan 50 mata asas kadar faedah seawal Disember.Di peringkat tempatan, pasaran niaga hadapan emas menyaksikan dagangan lengang minggu ini, termasuk susut pada Isnin dan Selasa lepas serta tiada sebarang dagangan pada Rabu dan Jumaat.Dagangan itu bagaimanapun meningkat pada Khamis selepas pengumuman mengenai minit-minit mesyuarat Fed pada November lepas.Bagi asas minggu ke minggu, kontrak niaga hadapan emas Bursa Malaysia Derivatives bagi November 2022 susut kepada AS$1,753.90 satu troy auns pada Jumaat berbanding AS$1,772.0 pada Khamis minggu lepas.

Selain itu, kontrak bagi Disember 2022, Januari 2023, Februari 2023, April 2023 dan Jun 2023 kekal pada AS$1,768.50 satu troy auns.Harga emas fizikal pada AS$1,755.40 satu troy auns sepertimana diterbitkan oleh London Bullion Market Association PM Fix pada 24 November 2022.Bursa Malaysia dan anak syarikatnya akan ditutup pada Isnin bersempena cuti umum khas yang diumumkan oleh Perdana Menteri baharu, Datuk Seri Anwar Ibrahim. -BERNAMA


Ketidaktentuan global, permintaan lembap pengaruhi harga getah minggu depan

KUALA LUMPUR, 26 November- Pasaran getah Malaysia dijangka diniagakan dalam julat kecil sementara harga serta permintaan kekal lesu dengan sedikit kecenderungan untuk meningkat di tengah-tengah ketidaktentuan global dan turun naik nilai ringgit berbanding dolar AS.Bekas Presiden Persatuan Pengeluar Sarung Tangan Getah Malaysia (MARGMA) Denis Low berkata pasaran getah terus lembap walaupun keluaran kapasiti yang lebih rendah dalam musim tengkujuh ini.Beliau percaya ini disebabkan terutamanya oleh ketakutan berkisar penularan COVID-19 baru-baru ini di China, menyaksikan banyak bandar perindustrian besar berada dalam sekatan pergerakan sepenuhnya.Penggunaan getah sentiasa berkait rapat dengan logistik dan pergerakan orang ramai."Setiap kali terdapat kekurangan pergerakan orang ramai dan logistik yang serius, ia juga bermakna kelembapan dalam perniagaan dan produktiviti yang menghalang penggunaan getah," katanya kepada Bernama.Buat masa ini, beliau berkata sekurang-kurangnya harga dan permintaan bertahan berikutan cuaca buruk, dan diharapkan agar aktiviti penambahan dan penyimpanan stok akan berterusan.Seorang lagi peniaga berkata harga getah akan terus memantau prestasi pasaran hadapan getah serantau, kekuatan ringgit berbanding dolar AS dan penanda aras harga minyak mentah di tengah-tengah pertumbuhan ekonomi yang lebih lemah yang dijangka pada 2023.“Pengendali pasaran juga akan mengikuti rapat apa sahaja penunjuk ekonomi global yang akan datang selain perkembangan daripada sekatan COVID-19 yang semakin meluas di China untuk hala tuju selanjutnya,” katanya.

Pada asas Jumaat hingga Khamis, Getah Mutu Malaysia (SMR) 20 turun 16 sen kepada 561 sen sekilogram (kg) daripada 577 sen sekg manakala lateks pukal susut 9.0 sen kepada 462 sen sekg berbanding 471 sen sekg minggu sebelumnya.Pada pukul 5.00 petang, harga penutup Lembaga Getah Malaysia untuk SMR 20 ialah pada 559 sen sekg dan lateks pukal pada 460 sen sekg. -BERNAMA


Ringgit dijangka cecah semula paras 4.46 minggu depan

KUALA LUMPUR, 26 November- Ringgit dijangka menyaksikan aliran mengukuh dan mencecah semula paras 4.46 berbanding dolar Amerika Syarikat (AS) minggu depan, mengulangi paras diraih pada Ogos lepas.Prestasi tersebut berikutan sentimen positif pasaran yang terus dipacu oleh jangkaan kenaikan kadar faedah selain rasa optimis terhadap kerajaan baharu susulan Pilihan Raya Umum ke-15 (PRU15).Pengarah Pengurusan SPI Asset Management Stephen Innes berkata ini juga berkait rapat dengan hasrat Perdana Menteri ke-10 Datuk Seri Anwar Ibrahim yang mahu menumpukan aspek kestabilan dan ekonomi, pandangan yang hanya menguntungkan ringgit.“Pasaran misalnya melihat pemimpin Pakatan Harapan itu sebagai mesra pasaran.“Dewan Rakyat juga dijangka mengutamakan untuk meluluskan perbelanjaan operasi jangka pendek kerajaan dengan pembentangan Bajet 2023 dalam tempoh sebulan ini,” katanya kepada Bernama.Innes berkata, minggu depan akan turut sarat dengan program membabitkan penceramah Rizab Persekutuan AS (Fed), termasuk ucapan Presiden Fed New York John Williams dan Fed St Louis James Bullard pada 28 November 2022.Pengerusi Fed Jerome Powell pula akan berkongsi mengenai ekonomi dan pasaran tenaga kerja pada 30 November 2022.Malah, unjuran kedua bagi keluaran dalam negara kasar (KDNK) suku ketiga AS akan dikeluarkan pada hari sama berdasarkan data yang lebih lengkap.“Data itu kekal menjurus kepada sokongan terhadap kenaikan kadar faedah yang hanya memaparkan langkah Fed untuk membendung inflasi. Ini berkemungkinan mengekang peningkatan ringgit pada awal minggu depan,” katanya.Ringgit memulakan minggu ini dengan sentimen kurang memberangsangkan apabila Parlimen tergantung selepas PRU15 pada Sabtu lepas yang turut menjejaskan keyakinan pelabur.Pasaran bagaimanapun mencatat perubahan ketara serta meningkat 1.8% dan mencecah paras tertinggi dalam tempoh dua bulan berbanding dolar AS pada Khamis lepas, berikutan berakhirnya kemelut politik dengan pelantikan Anwar menerajui kerajaan baharu.Ringgit muncul sebagai mata wang mencatat prestasi terbaik di Asia pada Khamis, juga didorong oleh harapan bahawa tekanan harga sudah mulai reda manakala minit mesyuarat Fed membayangkan kadar faedah AS akan lebih perlahan tidak lama lagi.Bagi minggu ke minggu, ringgit meningkat ketara berbanding dolar AS kepada 4.4795/4890 pada Jumaat daripada 4.5490/5565 pada Khamis minggu lepas.

Unit tempatan itu juga diniagakan kebanyakannya tinggi berbanding kumpulan mata wang utama lain.Ia mengukuh berbanding dolar Singapura kepada 3.2573/2645 daripada 3.3091/3150 pada Khamis minggu lepas, naik berbanding yen Jepun kepada 3.2118/2188 daripada 3.2581/2637 dan meningkat berbanding euro kepada 4.6551/6650 daripada 4.7146/7224 sebelumnya.Ringgit bagaimanapun susut berbanding pound Britain kepada 5.4094/4209 daripada 5.4069/4159, sebelum ini. -BERNAMA


KUALA LUMPUR, 26 November- Perbadanan Pembangunan Perdagangan Luar Malaysia, Matrade optimis aktiviti perdagangan berada pada trajektori positif diterajui kepimpinan baharu negara. Ketua Pegawai Eksekutifnya, Datuk Mohd Mustafa Abdul Aziz berharap lebih banyak inisiatif dilaksana bagi meningkatkan daya saing global Perusahaan Mikro Kecil dan Sederhana, PMKS tempatan. Ini termasuk dengan memanfaatkan Perjanjian Kerjasama Ekonomi Komprehensif Serantau, RCEP dan Perjanjian Komprehensif dan Progresif bagi Perkongsian Trans-Pasifik, CPTPP. "Saya yakin di bawah kepimpinan perdana menteri, dasar-dasar ini akan diteruskan malah kita akan tingkatkan lagi libat urus Matrade dan pihak swasta, macam baru-baru ini kita kolaborasi strategik dengan DHL untuk meneroka peluang dan mendidik kita punya pengeksport," katanya.

Beliau ditemui pada majlis pemeteraian kerjasama agensi tersebut dengan syarikat logistik DHL Express bagi program bimbingan "Trade and Grow Beyond Borders", di sini.


Kadar antara bank jangka pendek ditutup stabil dengan operasi BNM

KUALA LUMPUR, 25 November- Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.

Mudah tunai dalam sistem konvensional susut kepada RM48.71 bilion daripada RM51.12 bilion pagi ini manakala mudah tunai bagi dana Islam turun menjadi RM41.2 bilion daripada RM48.98 bilion.Awal hari ini, bank pusat mengendalikan dua tender pasaran wang konvensional, satu tender repo berbalik dan tiga tender Qard.BNM turut menyemak semula tender semalaman konvensional kepada RM47.7 bilion daripada RM46.7 bilion.Pada jam 4 petang, ia menawarkan tender pasaran wang konvensional bernilai sehingga RM47.7 bilion dan tender pasaran wang Murabahah RM41.2 bilion, kedua-duanya untuk wang empat hari.Kadar Semalaman Islam Malaysia (MYOR-i) adalah pada 2.75 peratus pada 24 Nov 2022.- BERNAMA


Belanjawan Kelantan 2023 peruntukkan RM1.62 bilion, bangunkan ekonomi secara inklusif

(Menteri Besar Kelantan, Datuk Ahmad Yakob)

KOTA BHARU, 24 November - Belanjawan Kelantan 2023 memperuntukkan sebanyak RM1.62 bilion bagi membangunkan ekonomi negeri secara inklusif meliputi segenap lapisan masyarakat. Menteri Besar Kelantan, Datuk Ahmad Yakob berkata jumlah Belanjawan 2023 tersebut menunjukkan peningkatan sebanyak RM112.53 juta atau 7.45 peratus berbanding tahun lalu iaitu RM1.51 bilion. Mengulas lanjut, beliau berkata kerajaan negeri mencadangkan belanjawan itu menyediakan peruntukan RM1.15 bilion bagi perbelanjaan mengurus manakala sejumlah RM474.61 juta diperuntukkan kepada perbelanjaan pembangunan. Dengan tema ‘Kelantan Maju Rakyat Sejahtera’ belanjawan 2023 menjurus kepada enam teras seperti, Kewangan Teguh dan Lestari, Cakna Rakyat, Kebajikan, Memakmurkan Ekonomi, Galakan Pelancongan dan Pembangunan Modal Insan.

(Pembentangan Belanjawan Kelantan Persidangan Kali Ketiga Penggal Kelima Dewan Negeri Kelantan Ke-14 Tahun 2022)

"Kerajaan negeri yakin enam teras ini akan menjadikan belanjawan Kelantan 2023 sebuah belanjawan realistik, peka kepada persekitaran ekonomi semasa, mewujukan lebih banyak inisiatig kepada rakyat khususnya belia dan wanita serta melindungi kebajikan golongan yang terkesan," kata beliau dalam pembentangan Belanjawan Kelantan Persidangan Kali Ketiga Penggal Kelima Dewan Negeri Kelantan Ke-14 Tahun 2022, di sini hari ini. Dalam pada itu, Kelantan membentangkan Belanjawan 2023 dengan defisit sebanyak RM165.31 juta peningkatan sebanyak RM74.81 juta berbanding RM90.49 juta tahun lalu. Walau pun pada setiap tahun belanjawan negeri mencatatkan defisit, namun untuk tempoh lima tahun berturut-turut kerajaan negeri telah mencatatkan perbelanjaan sebenar yang surplus. Mengulas lanjut beliau berkata, bagi memastikan kewangan kerajaan negeri kekal utuh dan lestari, Belanjawan 2023 menganggarkan jumlah kutipan hasil sebanyak RM983.14 juta.


Nilai ringgit terus naik berbanding dolar AS

KUALA LUMPUR, 25 November- Ringgit meneruskan momentum positifnya pagi ini, meningkat sebanyak 0.38 peratus berbanding dolar Amerika Syarikat (AS) pada sesi pembukaan urus niaga, sekali gus mencerminkan sentimen menggalakkan selepas kemelut politik semasa di dalam negara selesai.Selain itu, pasaran turut mengambil petunjuk daripada isyarat Rizab Persekutuan Amerika Syarikat mengenai penurunan dalam kenaikan kadar.Pada jam 9 pagi, mata wang tempatan terus menambah nilai kepada 4.4760/4810 berbanding dolar AS daripada penutupan Khamis pada 4.4910/5000.Pengarah Urusan SPI Asset Management Stephen Innes berkata pergerakan aktif dalam pasaran saham Malaysia berikutan pelantikan Datuk Seri Anwar Ibrahim sebagai Perdana Menteri Malaysia Ke-10, turut membantu ringgit untuk menarik pelabur asing.Pengerusi Pakatan Harapan itu mengangkat sumpah sebagai perdana menteri di Istana Negara, semalam."Bagaimanapun, pemacu sentimen utama pada masa hadapan ialah kenaikan kadar faedah yang lebih perlahan seperti yang terkandung dalam minit Jawatankuasa Pasaran Terbuka Persekutuan (FOMC)," katanya kepada Bernama.Namun begitu, beliau pasaran dijangka lengang kerana AS akan meraikan cuti Hari Kesyukuran pada hujung minggu ini.Sementara itu, ringgit diniagakan lebih tinggi berbanding sekumpulan mata wang utama yang lain.Nilai ringgit meningkat berbanding dolar Singapura kepada 3.2522/2561 daripada 3.2678/2749 pada penutup Khamis dan tinggi berbanding euro pada 4.6573/6625 daripada 4.6792/6886 sebelumnya.Ringgit turut menambah nilai berbanding pound Britain kepada 5.4169/4229 daripada 5.4305/4414 dan meningkat berbanding yen Jepun kepada 3.2199/2237 daripada 3.2412/2479 semalam. -BERNAMA


Gaji Eksekutif dan bukan Eksekutif dijangka meningkat pada tahun 2023-MEF

KUALA LUMPUR, 24 November-Tinjauan Gaji Persekutuan Majikan-Majikan Malaysia, MEF mendapati 93 peratus daripada majikan memberi kenaikan gaji kepada semua atau kakitangan eksekutif dan bukan eksekutif tertentu pada tahun 2022.Menurut Presidennya, Datuk Dr. Syed Hussain Syed Husman, ia merupakan peningkatan yang ketara iaitu daripada 65.2 peratus dan 66.4 peratus masing-masing pada 2021.Kira-kira 90 peratus daripada syarikat yang dikaji mengaitkan prestasi pekerja sebagai kriteria utama untuk menentukan kenaikan gaji eksekutif dan bukan eksekutif.

"Semua petunjuk menunjukkan trend positif. Saya berpendapat kita telah melalui dua tahun yang sukar dan kita telah melihat segalanya sedang pulih (ekonomi).Banyak sektor telah dibuka dan kita merasai trend positif itu", katanya kepada media.

Menurut beliau lagi, gaji untuk eksekutif dan bukan eksekutif di Malaysia dijangka meningkat masing-masing sebanyak 5.44 peratus dan 5.43 peratus pada 2023.


Niaga hadapan FBM KLCI tinggi pada tengah hari

KUALA LUMPUR, 24 November- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives tinggi pada tengah hari ini, menjejaki prestasi kadar asas pasaran tunai yang positif.Pada rehat tengah hari, kontrak bulan semerta November 2022 dan Mac 2023, masing-masing naik 36.0 mata kepada 1,481.5 dan 1,476.0 manakala Disember 2022 menambah 37.0 mata kepada 1,484.0 dan Jun 2023 meningkat 32.0 mata kepada 1,470.5.Jumlah dagangan sebanyak 7,711 lot manakala kepentingan terbuka berjumlah 39,403 kontrak.Pada rehat tengah hari, petunjuk pasaran FBM KLCI naik 28.94 mata untuk mengakhiri sesi pagi kepada 1,471.44 daripada 1,443.5 pada Rabu, berikutan sentimen pasaran yang lebih baik. - BERNAMA


KDNK Malaysia dijangka kekal baik tahun 2023

KUALA LUMPUR, 23 November - RAM Rating Services Bhd menjangkakan Keluaran Dalam Negara Kasar (KDNK) Malaysia bagi tahun 2023 kekal baik meski pertumbuhan diunjur lebih rendah pada 4.3 peratus.Ahli Ekonomi Kanan dan Ketua Penyelidikan Ekonominya, Woon Khai Jhek berkata pertumbuhan lebih perlahan ekoran kesan daripada pertumbuhan global, terutama permintaan terhadap produk elektronik pengguna.Keadaan itu akan seterusnya akan memberi impak kepada sektor semikonduktor.Bagaimanapun jelasnya, ekonomi domestik yang luas dan pelbagai akan menyediakan asas kukuh untuk pertumbuhan berterusan.

Justeru, penggunaan swasta akan menjadi teras utama dalam memacu pertumbuhan ekonomi negara.Pemulihan seterusnya akan dapat dilihat sejajar keadaan pasaran tenaga yang bertambah baik.Kadar pengangguran dijangka terus menurun kepada kadar purata 3.5 peratus pada 2023 berbanding 3.8 peratus diunjurkan tahun ini.Bagaimanapun, risiko prospek pertumbuhan secara keseluruhan kekal cenderung kepada situasi kurang menggalakkan berikutan ketegangan geopolitik.


Kemelut politik tidak halang Bursa Malaysia ditutup tinggi selepas susut tiga hari

KUALA LUMPUR, 23 November - Bursa Malaysia menamatkan penyusutan selama tiga hari berturut-turut pada Rabu biarpun dalam senario politik tempatan yang tidak menentu ketika  pelabur terus menunggu minit-minit mesyuarat Rizab Persekutuan Amerika Syarikat (Fed) bagi mendapatkan petunjuk berkaitan kenaikan kadar faedah oleh negara maju tersebut.Pada pukul 5 petang, indeks petunjuk utama FTSE Bursa Malaysia KLCI (FBM KLCI) menokok 2.21 mata kepada paras harian tertinggi 1,443.5 berbanding 1,441.29 pada Selasa.Indeks petunjuk utama yang dibuka susut 9.39 mata pada 1,431.9 pagi ini, menyaksikan aliran tidak menentu malah turut mencecah paras serendah 1,41,431.61 berikutan sentimen di pasaran di tengah-tengah kemelut pemilihan perdana menteri ke-10 Malaysia yang belum tamat.Namun, peningkatan diraih saham-saham Press Metal, Sime Darby Plantation, Petronas Chemicals dan IHH Healthcare ternyata membantu menyuntik sokongan terhadap indeks komposit yang menokok sebanyak 4.838 mata.Di pasaran secara meluas, kaunter untung dan rugi tidak jauh berbeza iaitu 389 berbanding 382 manakala 417 kaunter lain tidak berubah, 1,113 tidak diniagakan dan 84 lain digantung dagangannya.Jumlah dagangan susut ketara kepada 2.68 bilion unit bernilai RM1.63 bilion berbanding 4.57 bilion unit bernilai RM2.11 bilion, semalam.Naib Presiden Penyelidikan Ekuiti Rakuten Trade Sdn Bhd, Thong Pak Leng menyifatkan spekulasi berterusan yang ketara menyebabkan peserta pasaran lebih memilih untuk tidak mengambil sebarang kedudukan bagi mendapatkan petunjuk lebih jelas.“Kami menjangkakan sentimen lebih menjurus kepada berhati-hati untuk beberapa hari akan datang sehingga keadaan lebih jelas (membabitkan perkembangan politik semasa)," katanya kepada Bernama.Beliau turut mengunjurkan FBM KLCI akan berlegar dalam jajaran sekitar 1,430 dan 1,450, esok.

Dalam pada itu, satu Perbincangan Khas Raja-Raja Melayu akan diadakan esok bagi membolehkan Yang di-Pertuan Agong Al-Sultan Abdullah Ri'ayatuddin Al-Mustafa Billah Shah  mendapatkan pandangan Raja-Raja Melayu berhubung pembentukan kerajaan baharu.Perdana Menteri kerajaan sementara Datuk Seri Ismail Sabri Yaakob berkata kerajaan tersebut yang turut membabitkan Ahli Parlimen yang bertanding dalam Pilihan Raya Umum ke-15 (PRU15), akan terus menjalankan tanggungjawab tersebut.Beliau berkata sesi khas sidang Dewan Rakyat akan diadakan bagi pembentangan semula Bajet 2023 agar gaji kalangan penjawat awam dapat dibayar sebelum 31 Disember ini sekiranya kerajaan baharu masih belum dibentuk.Sementara itu di pasaran tempatan menyaksikan saham-saham wajaran tinggi seperti Maybank meraih satu sen kepada RM8.55, Petronas Chemicals menokok lapan sen kepada RM8.78, IHH Healthcare untung tujuh sen kepada RM5.99 manakala CIMB tidak berubah pada RM5.51.Public Bank sebaliknya susut satu sen kepada RM4.28, Tenaga kehilangan dua sen to RM8.42 manakala Hong Leong Bank rugi lapan sen kepada RM20.48.Bagi saham aktif, Advance Synergy turun susut setengah sen kepada 17.5 sen, Eden meraih 1.5 sen kepada 19 sen, Malayan United tidak berubah pada 10 sen manakala di Pasaran ACE, ECA Integrated melonjak 58.5 sen kepada 75.5 sen dengan sejumlah 144.45 juta saham saling berpindah tangan.Di papan indeks menyaksikan Indeks FBM Emas naik 19.06 mata kepada 10,266.22, Indeks FBMT 100 menambah 20.8 mata kepada 9,997.43, Indeks FBM Emas Syariah melonjak 37.47 mata kepada 10,416.73, FBM 70 meraih 47.61 mata kepada 12,251.24 dan FBM ACE meningkat 1.3 mata kepada 4,973.73. Dari segi sektor pula, Indeks Produk dan Perkhidmatan Perindustrian naik 1.01 mata kepada 179.86, Indeks Tenaga meningkat 14.58 mata kepada 743.86 dan Indeks Perladangan meraih 25.47 mata kepada 6,867.69.Indeks Perkhidmatan Kewangan bagaimanapun berkurangan 3.7 mata kepada 16,168.21.Jumlah dagangan di Pasaran Utama susut kepada 1.84 bilion saham bernilai RM1.33 bilion daripada 3.94 bilion saham bernilai RM1.94 bilion pada Selasa.Waran pula mencatat perolehan yang berkurangan kepada 259.02 juta unit bernilai RM48.58 juta daripada 320.19 juta unit bernilai RM58.11 juta, semalam.Di Pasaran ACE, jumlah dagangan meningkat kepada 583.73 juta saham bernilai RM256.22 juta daripada 312.46 juta saham bernilai RM115.94 juta sebelumnya.Kaunter produk dan perkhidmatan pengguna menyumbang 860.59 juta saham yang diniagakan di Pasaran Utama manakala produk dan perkhidmatan perindustrian (286.44juta),  pembinaan (35.04 juta), teknologi (90.1 juta), SPAC (sifar), perkhidmatan kewangan (57.06 juta), hartanah (112.99 juta), perladangan (23.39 juta), REIT (5.28 juta), dana tertutup  (5,000), tenaga (112.74 juta), penjagaan kesihatan (62.21 juta), telekomunikasi dan media (16.61 juta), pengangkutan dan logistik (29.33 juta) serta utiliti (149.23 juta). -BERNAMA


Ringgit ditutup tinggi berbanding dolar AS bagi hari kedua berturut-turut

KUALA LUMPUR, 23 November - Ringgit mengakhiri sesi dagangan pada Rabu dengan prestasi tinggi berbanding dolar Amerika Syarikat (AS), didorong faktor luaran yang menggalakkan, kata peniaga.Pada pukul 6 petang, mata wang tempatan meningkat kepada 4.5725/5775 berbanding dolar AS daripada 4.5750/5835 pada Selasa.Pengarah Urusan SPI Asset Management, Stephen Innes berkata ringgit serta mata wang negara Asia lain tidak mengendahkan peningkatan kes COVID-19 di China, merujuk kepada unjuran yang lebih tinggi oleh pihak pengawal selia.Kerajaan China kini telah beralih daripada dasar sifar COVID-19 selain mengurangkan tekanan ekonomi.“Dari segi Rizab Persekutuan AS (Fed), pelabur sangat cenderung meyakini bahawa inflasi keseluruhan akan terus reda dengan ketara dalam tempoh satu atau dua bulan akan datang.

“Susulan itu, dolar semakin tertekan, dan aset berisiko semakin meningkat. Ini sangat menyokong ringgit menjelang kenyataan Jawatankuasa Pasaran Terbuka Rizab Persekutuan AS (FOMC),” katanya kepada Bernama.Beliau menekankan bahawa tindakan kalangan pelabur itu merupakan pemacu positif yang akan mendorong ringgit lebih kukuh menjelang akhir tahun ini.Sementara itu, ringgit diniagakan bercampur-campur berbanding dengan mata wang utama.Unit tempatan meningkat berbanding dolar Singapura kepada 3.3053/3094 daripada 3.3169/3235 ketika ditutup pada Selasa dan naik berbanding yen Jepun kepada 3.2344/2382 daripada 3.2380/2445.Ringgit bagaimanapun susut berbanding euro kepada 4.7202/7254 daripada 4.6981/7068 serta rendah berbanding pound British kepada 5.4495/4555 daripada 5.4223/4324. -BERNAMA


CIMB lantik Effendy Sharul, sebagai CEO Pengguna dan Perbankan Digital Kumpulan

KUALA LUMPUR, 23 November- CIMB Group Holdings Bhd hari ini memaklumkan telah melantik Effendy Shahul Hamid sebagai Ketua Pegawai Eksekutif (CEO) Pengguna dan Perbankan Digital Kumpulan, berkuat kuasa 1 Jan, 2023.Menerusi satu kenyataan, kumpulan perbankan itu memaklumkan, Effendy akan menggantikan Samir Gupta, yang bersara selepas 12 tahun bersama kumpulan itu.Pelantikan itu katanya akan menyaksikan perniagaan perbankan pengguna dan aset digitalnya berada di bawah bahagian pengguna dan perbankan digital kumpulan yang lebih luas untuk memacu perniagaan pengguna bank itu dan mempercepatkan agenda digitalnya.CEO Kumpulan, Datuk Abdul Rahman Ahmad yakin pelantikan Effendy akan memastikan kumpulan dapat melaksanakan pelan strategik Forward23+.“Perbankan pengguna dan francais perniagaan digital kami akan memainkan peranan penting dalam mewujudkan nilai untuk pelanggan kami di seluruh ASEAN,” katanya.Effendy telah berkhidmat dalam pelbagai jawatan kepimpinan kanan di Kumpulan CIMB sejak 18 tahun lepas.“Terkini, beliau berkhidmat sebagai CEO Aset Digital CIMB dan CEO Kumpulan Touch ‘n Go, anak syarikat milik penuh CIMB sejak Oktober 2020,” menurut kenyataan itu.

(Pelantikan Effendy Shahul Hamid sebagai CEO Pengguna dan Perbankan Digital Kumpulan, berkuat kuasa 1 Jan, 2023)


Pasaran getah ditutup rendah

KUALA LUMPUR, 23 November - Pasaran getah Malaysia ditutup rendah hari ini kerana sentimen pasaran terjejas berikutan China mengetatkan sekatan perjalanan untuk mengatasi lonjakan kes COVID-19 dalam persekitaran pengukuhan ringgit berbanding dolar Amerika Syarikat (AS).Seorang peniaga berkata peserta pasaran juga menumpu perhatian terhadap prospek inflasi dan kadar faedah daripada minit mesyuarat dasar Rizab Persekutuan AS yang akan dikeluarkan lewat hari ini.“Bagaimanapun, kerugian selanjutnya dihadkan oleh sedikit keuntungan dalam pasaran niaga hadapan getah serantau dengan ketiadaan peserta Jepun,” katanya kepada Bernama.

Pasaran getah Jepun ditutup hari ini sempena cuti umum Hari Kesyukuran Buruh.Harga rujukan bagi getah fizikal oleh Lembaga Getah Malaysia (LGM) untuk Getah Mutu Malaysia 20 (GMM 20) merosot 2.5 sen kepada 573.0 sen sekilogram manakala susu getah pukal susut 1.5 sen kepada 466.5 sen sekilogram.Pada pukul 5 petang, harga penutup oleh LGM bagi GMM 20 adalah 575.0 sen sekilogram manakala susu getah pukal pada 466.0 sen sekilogram. -BERNAMA


Harga petrol, diesel tidak berubah

KUALA LUMPUR, 23 November - Harga runcit petrol RON95, RON97 dan diesel, masing-masing kekal bagi tempoh 24 hingga 30 November ini.Dalam satu kenyataan, Kementerian Kewangan memaklumkan harga runcit RON97, RON95 dan diesel masing-masing kekal pada RM3.95, RM2.05 dan RM2.15 seliter."Bagi melindungi pengguna daripada kesan kenaikan harga sebenar minyak di pasaran global, kerajaan mengekalkan harga runcit petrol RON95 pada paras harga siling RM2.05 seliter dan diesel RM2.15 seliter, walaupun harga pasaran kedua-dua produk itu telah meningkat melebihi paras harga siling yang telah ditetapkan," menurut kenyataan tersebut, hari ini.

Penetapan harga tersebut dibuat berdasarkan harga runcit mingguan produk petroleum menggunakan formula Mekanisme Harga Automatik (APM)."Kerajaan akan terus memantau kesan perubahan harga minyak mentah dunia serta mengambil langkah bersesuaian bagi memastikan kebajikan dan kesejahteraan rakyat terus terpelihara," jelas kenyataan itu.


Bursa Malaysia rendah pada tengah hari

KUALA LUMPUR, 23 November- Bursa Malaysia diniagakan rendah pada tengah hari ini berikutan sentimen berhati-hati yang terus menguasai pasaran, dengan indeks petunjuk pasaran FTSE Bursa Malaysia KLCI (FBM KLCI) mengakhiri sesi dagangan pagi 1.36 mata lebih rendah kepada 1,439. 93 daripada 1,441.29 pada Selasa.Pasaran memulakan urus niaga dengan dibuka rendah 9.39 mata kepada 1,431.9.Di pasaran lebih luas menyaksikan kaunter rugi mengatasi kaunter untung sebanyak 376 berbanding 312 manakala 345 kaunter tidak berubah, 1,268 tidak diniagakan dan 84 yang lain digantung.Jumlah dagangan sebanyak 1.53 bilion unit bernilai RM727.50 juta.Naib Presiden Penyelidikan Ekuiti Rakuten Trade Sdn Bhd, Thong Pak Leng menjangkakan sentimen akan kekal berhati-hati dalam tempoh beberapa hari lagi sehingga wujudnya keputusan yang lebih jelas mengenai pemilihan Perdana Menteri Malaysia ke-10.“Sehubungan itu, kami menjangkakan indeks itu mungkin bergerak dalam jajaran 1,430-1,450 hari ini berikutan spekulasi yang berterusan dengan peserta pasaran kekal tidak memasuki pasaran,” katanya.

(Bursa Malaysia rendah pada tengah hari)

Dalam kalangan saham wajaran tinggi, Maybank meraih dua sen kepada RM8.56, CIMB menambah satu sen kepada RM5.52, IHH Healthcare meraih lima sen kepada RM5.97, manakala Public Bank dan Petronas Chemicals masing-masing tidak berubah pada RM4.29 dan RM8.70.Tenaga berkurangan empat sen kepada RM8.40 dan Hong Leong Bank susut lapan sen kepada RM20.48.Bagi saham aktif, Advance Synergy susut setengah sen kepada 17.5 sen, Eden menokok dua sen kepada 19.5 sen, Malayan United tidak berubah pada 10 sen, manakala ECA Integrated yang baru disenaraikan di Pasaran ACE meningkat 54 sen kepada 71 sen dengan 99.96 juta saham bertukar tangan.Di papan indeks, Indeks FBM Emas turun 6.16 mata kepada 10,241.0, Indeks FBM Emas Syariah berkurangan 5.18 mata kepada 10,374.08, Indeks FBMT 100 susut 5.96 mata kepada 9,970.67 dan FBM ACE berkurangan 58.21 mata kepada 4,914.22.Bagaimanapun indeks FBM 70 meraih 6.67 mata kepada 12,210.3Mengikut sektor, Indeks Perladangan rendah 43.37 mata kepada 6,798.85, Indeks Produk dan Perkhidmatan Perindustrian susut 0.34 mata kepada 178.51, manakala Indeks Perkhidmatan Kewangan menokok 1.83 mata kepada 16,173.74 dan Indeks Tenaga pula meningkat 11.63 mata kepada 740.91. -BERNAMA


AirAsia X rekod keuntungan bersih RM25.09 juta

KUALA LUMPUR, 23 November- AirAsia X (AAX) mencatat keuntungan bersih RM25.09 juta dan hasil berjumlah RM100.10 juta bagi suku kelima berakhir 30 September 2022 sejajar pemulihan ekonomi pasca pandemik.Ketua Pegawai Eksekutif AirAsia X Malaysia, Benyamin Ismail berkata AAX kini berada pada landasan tepat bagi pemulihannya meski syarikat penerbangan itu beroperasi dalam persekitaran mencabar.Ini disebabkan harga bahan api yang tinggi selain prestasi ringgit yang lemah berbanding dolar Amerika.Disebalik keadaan kadar tambang yang lebih tinggi, AirAsia X yakin masih mampu menyediakan tambang dengan nilai terbaik bagi segmen pelanggannya.Syarikat juga berharap dapat menyambung semula perkhidmatan ke destinasi jarak pertengahan dengan lebih banyak dalam beberapa bulan akan datang.Kedudukan tunai syarikat meningkat tiga kali ganda kepada RM79.5 juta dengan pemulihan lebih baik dicatatkan merentasi semua metrik utama.

(Ketua Pegawai Eksekutif AirAsia X Malaysia, Benyamin Ismail/AirAsia)


KUALA LUMPUR, 23 November- Bursa Malaysia meneruskan trend menurun yang dipamer semalam dan dibuka rendah pagi ini kerana sentimen pasaran masih diselubungi oleh perkembangan terkini politik semasa dalam negara.Pada 9.09 pagi, penanda aras FTSE Bursa Malaysia KLCI (FBM KLCI) susut 5.18 mata kepada 1,436.11 daripada 1,441.29 pada Selasa.Pasaran memulakan urus niaga pagi ini pada paras 1,431.9, turun 9.39 mata.Di pasaran yang lebih luas menyaksikan kaunter rugi mengatasi kaunter untung 152 berbalas 141, manakala 195 kaunter tidak berubah, 1,813 tidak diniagakan dan 84 yang lain digantung.Jumlah dagangan adalah sebanyak 209.97 juta unit bernilai RM99.28 juta.Dalam satu nota penyelidikan, Malacca Securities Sdn Bhd berkata sebarang kenaikan di pasaran tempatan boleh terjejas oleh perkembangan yang tidak stabil dalam kancah politik.Ia berkata kejelasan yang lebih nyata mengenai pemilihan perdana menteri ke-10 Malaysia bagaimanapun boleh meningkatkan keyakinan pelabur.“Sementara itu, saham yang tiada kaitan politik dengan asas yang kukuh mungkin menjadi trend di tengah-tengah ketidaktentuan yang berterusan -- saham perbankan, telekomunikasi dan utiliti mungkin menyerlah. Selain itu, syarikat berorientasikan eksport dijangka mendapat manfaat berikutan nilai dolar AS yang kukuh,” katanya.Selain itu, firma broker itu berkata pelabur juga akan memberi tumpuan kepada musim pelaporan yang berterusan.

(Dagangan Bursa Malaysia terus susut pada sesi awal dagangan/Foto fail)

Sementara itu, Naib Presiden Penyelidikan Ekuiti Rakuten Trade Sdn Bhd Thong Pak Leng menjangkakan sentimen akan kekal berhati-hati dalam beberapa hari akan datang sehingga terdapat lebih banyak kejelasan dalam perkembangan politik."Oleh itu, kami mengunjurkan indeks untuk berlegar dalam julat 1,430-1,450 hari ini kerana spekulasi masih berterusan dan ini menyebabkan pelabur menjauhi pasaran," katanya kepada Bernama.Dalam kalangan saham wajaran tinggi, Public Bank susut satu sen kepada RM4.28, Petronas Chemicals turun dua sen kepada RM8.68, Tenaga kerugian sembilan sen menjadi RM8.35, dan Hong Leong Bank lemah enam sen kepada RM20.50.Maybank pula tidak berubah pada RM8.54, manakala kedua-dua CIMB dan IHH Healthcare meningkat satu sen setiap satu kepada RM5.52 dan RM5.93.Antara saham aktif, Advance Synergy kekal pada 18 sen, Eca Integrated menokok 53.3 sen kepada 70.5 sen, Eden menambah 1.5 sen menjadi 19 sen, Malayan United peroleh setengah sen kepada 10.5 sen, manakala Malaysia Steel dan P.A Resources menambah satu sen setiap satu kepada 43.5 sen dan 26.5 sen.Di papan indeks, Indeks FBM Emas menguncup 25.91 mata untuk mencatatkan paras 10,221.25, Indeks FBM Emas Syariah kerugian 28.8 mata menjadi 10,350.46, Indeks FBMT 100 turun 26.86 mata kepada 9,949.77 dan FBM ACE jatuh 61.82 mata kepada 4,910.61.Bagaimanapun, FBM 70 mengembang 3.48 mata kepada 12,207.11.Mengikut sektor, Indeks Perkhidmatan Kewangan turun 30.04 mata kepada 16,141.87, Indeks Produk dan Perkhidmatan Perindustrian susut 0.13 mata menjadi 178.72 dan Indeks Perladangan susut 51.38 mata kepada 6,790.84, manakala Indeks Tenaga menambah 0.18 mata kepada 729.46. -BERNAMA


KUALA LUMPUR, 22 November - Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional turun kepada RM44.43 bilion daripada RM46.55 bilion pagi ini, manakala mudah tunai dalam dana Islam merosot kepada RM41.71 bilion daripada RM45.20 bilion sebelum ini.Awal hari ini, bank pusat mengadakan satu tender pasaran wang konvensional dan dua tender Qard.

Pada 4.00 petang, BNM menawarkan tender pasaran wang konvensional bernilai RM44.4 bilion dan tender pasaran wang Murabahah RM41.7 bilion, kedua-duanya untuk wang sehari.Kadar Semalaman Islam Malaysia (MYOR-i) berada pada 2.75 peratus pada 21 Nov 2022.- BERNAMA


Bursa Malaysia rendah pada sesi dagangan tengah hari

KUALA LUMPUR, 22 November- Bursa Malaysia mengakhiri sesi dagangan pagi lebih rendah kerana sentimen pasaran yang lemah terus mempengaruhi selera risiko pelabur.Pada waktu rehat tengah hari, penanda aras FTSE Bursa Malaysia KLCI (FBM KLCI) merosot 11.41 mata kepada 1,436.55 daripada 1,447.96 pada Isnin.Pada sesi pembukaan pagi ini, indeks utama rendah 1.24 mata pada 1,446.72.Kerugian dalam Maxis, Public Bank, DiGi dan Petronas Dagangan mengheret turun indeks komposit dengan gabungan 6.562 mata.Indeks barometer memulakan sesi pagi lebih tinggi, didorong aktiviti memburu saham murah tetapi menyusut kemudiannya apabila sentimen berhati-hati menyerap masuk menjelang pembentukan kerajaan baharu.Semua pemimpin parti dan pemimpin blok politik yang memenangi kerusi terbanyak dalam Pilihan Raya Umum ke-15 telah diminta untuk memaklumkan kepada istana tentang gabungan baharu yang telah mereka persetujui untuk membentuk kerajaan baharu, serta nama calon perdana menteri masing-masing pada pukul 2 petang hari ini.Di pasaran yang lebih luas, kaunter rugi mengatasi kaunter untung sebanyak 456 berbalas 264, manakala 346 kaunter tidak berubah, 1,232 tidak diniagakan dan 14 yang lain digantung.Jumlah dagangan adalah sebanyak 2.56 bilion unit bernilai RM1.04 bilion.Malacca Securities Sdn Bhd dalam nota penyelidikannya pula berkata sentimen global terjejas oleh kebimbangan mengenai kelembapan pertumbuhan global selepas China mengenakan sekatan COVID-19 yang lebih ketat.

Dari segi komoditi, harga minyak mentah Brent kekal melebihi US$87 setong selepas melantun semula daripada paras rendah sekitar US$82, manakala harga minyak sawit mentah berlegar hampir RM3,850 satu tan.Sementara itu, saham wajaran tinggi Bursa Malaysia -- Public Bank susut enam sen kepada RM4.27, IHH Healthcare turun satu sen menjadi RM5.95, Tenaga lemah tujuh sen kepada RM8.34 manakala Hong Leong Bank menyusut dua sen kepada RM20.60.Dalam kalangan saham aktif, Advance Synergy dan Malayan United tidak berubah, masing-masing pada 16 sen dan 10 sen, manakala Eden, Dagang NeXchange dan Thriven pula naik 3.5 sen, setiap satu kepada 23 sen, 60.5 sen dan 19 sen.Di papan indeks, Indeks FBM Emas menguncup 64.54 mata kepada 10,210.27, Indeks FBM Emas Syariah turun 71.07 mata kepada 10,336.42, Indeks FBMT 100 lemah 64.39 mata menjadi 9,940.61, FBM 70 berkurangan 20.28 mata kepada 12,146.66 dan FBM ACE jatuh 34.56 mata kepada 4,917.94. Mengikut sektor, Indeks Perladangan turun 11.28 mata kepada 6,827.89, Indeks Produk dan Perkhidmatan Perindustrian susut 0.73 mata menjadi 178.19, Indeks Perkhidmatan Kewangan kerugian 34.77 mata kepada 16,173.01 manakala Indeks Tenaga susut 6.7 mata kepada 719.67.- BERNAMA


SEPANG, 22 November- Malaysia Airports menyasarkan untuk menarik lima syarikat penerbangan baharu ke Lapangan Terbang Antarabangsa KL (KLIA) menjelang tahun hadapan.Menurut Pengurus Besar Pemasaran dan Pembangunan Penerbangan Malaysia Airports, Mohamed Sallauddin Mohamed Shah, pihaknya sedang giat membuat persediaan bagi memastikan kelancaran operasi dan kemudahan di lapangan terbang itu berada di tahap terbaik. "Secara amnya kami perlu bekerjasama dengan pihak berkepentingan kami di lapangan terbang dari segi sumber, perancangan dan kesediaan."Pasaran kini pulih dan bertambah baik. Jadi itu persiapan kami. Sudah tentu kita kena pastikan kemudahan kita dalam keadaan baik selain memastikan kesemua sumber cukup," kata Mohamed Sallauddin dalam sidang media Majlis Penerbangan Sulung Spring Airlines ke KLIA di sini.Bagi tahun ini, empat syarikat penerbangan baharu telah memulakan operasi di KLIA.Penerbangan pertama Spring Airlines yang berpangkalan di Shanghai, China membawa 110 penumpang menggunakan pesawat A320.Buat masa ini, laluan Nanning-Kuala Lumpur-Nanning ditawarkan sekali seminggu dan kekerapannya dijangka bertambah selepas sekatan perjalanan udara di China dibuka sepenuhnya.

(Malaysia Airports sasar tarik lima syarikat penerbangan baharu ke KLIA)


Kegiatan memburu saham murah dorong Bursa Malaysia kembali pulih

KUALA LUMPUR, 22 November- Kemunculan kegiatan memburu saham berharga murah selepas aktiviti jualan yang disebabkan sentimen pasaran berhati-hati semalam mendorong Bursa Malaysia pulih dan bergerak tinggi sedikit pagi ini.Pada pukul 9.05 pagi, penanda aras FTSE Bursa Malaysia KLCI (FBM KLCI) meningkat 1.34 mata kepada 1,449.3 daripada 1,447.96 pada Isnin.Pada sesi pembukaan, indeks utama itu dibuka pada paras 1,446.72, turun 1.24 mata.Bagaimanapun, pergerakan harga di pasaran yang lebih luas menyaksikan kaunter rugi mengatasi kaunter untung 134 berbalas 119, manakala 164 kaunter tidak berubah, 1,881 tidak diniagakan dan 14 yang lain digantung.Jumlah dagangan adalah sebanyak 191.27 juta unit bernilai RM66.35 juta.Menurut Malacca Securities Sdn Bhd, tumpuan utama akan diberikan kepada senario politik tempatan, dengan pasaran masih menantikan penamaan calon-calon Perdana Menteri.Memandangkan perkembangan politik yang tidak menentu, pelabur seharusnya memfokuskan pada sektor bukan berkaitan politik seperti sektor telekomunikasi, keperluan pengguna dan utiliti serta saham dengan tunai bersih yang tinggi dan pembayaran dividen yang stabil, kata firma broker saham berkenaan.Sementara itu, Naib Presiden Penyelidikan Eekuiti Rakuten Trade Sdn Bhd Thong Pak Leng berkata sentimen pasaran dijangka kekal berhati-hati sehingga pembentukan kerajaan baharu hari ini.Beliau mengunjurkan indeks berada dalam julat 1,430-1,450 hari ini.Dalam kalangan saham wajaran tinggi, Maybank naik empat sen kepada RM8.57, Petronas Chemicals meningkat enam sen menjadi RM8.70, CIMB menokok dua sen kepada RM5.53 dan IHH Healthcare menambah lima sen menjadi RM6.10.Public Bank dan Hong Leong Bank pula tidak berubah, masing-masing pada RM4.33 dan RM20.62, tetapi Tenaga turun tiga sen pada RM8.38.Bagi saham aktif, Advance Synergy dan Dagang Nexchange masing-masing meningkat dua sen kepada 18 sen dan 59 sen, Malayan United naik setengah sen kepada 10.5 sen, dan Infoline menambah empat sen kepada 54 sen.

Di papan indeks, Indeks FBM Emas meningkat 11.74 mata untuk 10,286, Indeks FBM Emas Syariah mengembang 4.52 mata menjadi 10,412.02, Indeks FBMT 100 meningkat 11.41 mata kepada 10,016.41, dan FBM 70 memperoleh 22.64 mata kepada 12,189.59. Bagaimanapun, FBM ACE susut 20.59 mata kepada 4,931.91.Mengikut sektor, Indeks Perkhidmatan Kewangan meraih 31.71 mata untuk mencapai paras 16,239.49, Indeks Produk dan Perkhidmatan Perindustrian menambah 0.57 mata kepada 179.49, manakala Indeks Perladangan susut 2.79 mata kepada 6,836.38 dan Indeks Tenaga susut 0.74 mata kepada 722.63. -BERNAMA


Kadar jangka pendek kekal stabil

KUALA LUMPUR, 22 November- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM46.55 bilion dalam sistem konvensional dan RM45.20 bilion dalam dana Islam.Hari ini, bank pusat akan menjalankan tender pasaran wang konvensional melibatkan sejumlah RM1 bilion untuk tempoh tujuh hari dan dua tender Qard, terdiri daripada RM2.1 bilion selama tujuh hari dan RM100 juta untuk 21 hari.BNM turut mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada 4 petang, ia akan menawarkan tender semalaman konvensional bernilai sehingga RM44.5 bilion serta sebanyak RM42.0 bilion untuk tender semalaman Murabahah.-BERNAMA


Nilai ringgit dibuka agak tinggi berbanding dolar AS, didorong minat belian baharu

KUALA LUMPUR, 22 November- Nilai ringgit dibuka agak tinggi sedikit berbanding dolar AS, didorong oleh minat belian yang diperbaharui walaupun China masih meneruskan sekatan COVID-19 selain turut mengetepikan keadaan tidak menentu yang berkisar mengenai parlimen tergantung dan pembentukan kerajaan di Malaysia, kata seorang penganalisi.Pada pukul 9.00 pagi, mata wang tempatan menambah nilai kepada 4.5745/5830 berbanding dolar AS daripada penutupan 4.5770/5850 pada Isnin.Pengarah Urusan Pengurusan SPI Asset Management Stephen Innes berkata AS kembali pulih selepas merosot minggu lepas berikutan sentimen lemah disebabkan peningkatan kes COVID-19 di China dan data Indeks Harga Pengeluar (IHP) Jerman yang kurang memberangsangkan, turun buat kali pertama dalam tempoh dua tahun.“Saya juga berpendapat minit Jawatankuasa Pasaran Terbuka Persekutuan (FOMC) minggu ini akan menjadi lebih cenderung untuk menaikkan kadar faedah,” katanya kepada Bernama.Justeru, beliau menjangkakan ringgit akan diniagakan lemah hari ini apabila berita mengenai pembukaan semula China semakin mereda, ditambah dengan risiko daripada keputusan Pilihan Raya Umum ke-15.Peniaga ActivTrades Dyogenes Rodrigues Diniz pula berkata peniaga masih menantikan pengumuman data “Building Permits” Amerika Syarikat bagi mendapatkan lebih banyak petunjuk berkenaan sektor harta tanah.“Dari sudut teknikal, mata wang tempatan boleh mencecah setinggi 4.6250 berbanding dolar AS dan pada paras itu, ia boleh menemui paras rintangan,” katanya.Dalam pada itu, ringgit diniagakan kebanyakannya rendah berbanding sekumpulan mata wang utama yang lain.

Nilai ringgit menyusut berbanding dolar Singapura kepada 3.3129/3196 daripada 3.3107/3169 pada penutup Isnin, lemah berbanding euro pada 4.6902/6989 daripada 4.6827/6909 dan rendah berbanding pound Britain kepada 5.4180/4281 daripada 5.4036/4131 sebelumnya.Bagaimanapun, ringgit menambah nilai berbanding yen Jepun kepada 3.2222/2284 daripada 3.2278/2337 semalam. -BERNAMA


Situasi parlimen tergantung, pelabur ambil pendekatan tunggu dan lihat

KUALA LUMPUR, 21 November- RHB Research menjangkakan pasaran ekuiti didagangkan dengan berhati-hati minggu ini.Firma itu menerusi nota penyelidikannya menyatakan pelabur dijangka terus mengambil pendekatan tunggu dan lihat, ekoran situasi parlimen tergantung ketika ini. Sentimen berhati-hati pelabur diramal kekal bergantung kepada tempoh situasi tersebut, majoriti dan kewibawaan barisan kepimpinan yang akan membentuk kerajaan baharu nanti.

(Pelabur memberi fokus kepada gabungan yang akan membentuk kerajaan dan melihat sama ada ia boleh menawarkan kestabilan politik serta kesinambungan dasar)

Pelabur dijangka lebih berhati-hati dengan saham berkaitan pembinaan, memandangkan kebergantungan sektor tersebut kepada pelaksanaan dasar.Sebaliknya memberi perhatian kepada saham-saham bermodal besar yang tidak berkaitan dengan politik.Jelas RHB Research, pelabur akan memberi fokus kepada gabungan yang akan membentuk kerajaan dan melihat sama ada ia boleh menawarkan kestabilan politik dan kesinambungan dasar.Cabaran makroekonomi global pada tahun 2023 juga memerlukan Bajet 2023 dibentangkan semula dengan segera.


Kadar jangka pendek kekal stabil dengan operasi BNM

KUALA LUMPUR, 21 November- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dianggarkan RM56.37 bilion dalam sistem konvensional dan RM43.10 bilion dalam dana Islam.Hari ini, bank pusat akan menjalankan tiga tender pasaran wang konvensional bernilai RM2 bilion selama tujuh hari dan dua tranche sebanyak RM1 bilion setiap satu untuk tempoh 14 hari dan 30 hari.Selain itu, ia turut menawarkan tiga tender Qard yang terdiri daripada dua RM1.4 bilion setiap satu selama tujuh dan 21 hari dan tender RM200 juta selama 14 hari serta dua tender repo berbalik, terdiri daripada tender RM1.45 bilion selama 30 hari dan RM790 juta selama 64 hari.BNM juga mengumumkan ketersediaan repo berbalik, perjanjian jual dan beli semula serta kemudahan Murabahah komoditi bercagar untuk tempoh satu hingga tiga bulan.Pada pukul 4 petang, ia akan menjalankan tender semalaman konvensional bernilai sehingga RM53.6 bilion serta sejumlah RM39.1 bilion untuk tender semalaman Murabahah.- BERNAMA


Bursa Malaysia susut pagi ini , indeks utama KLCI turun 1.23 peratus

KUALA LUMPUR, 21 November- Para pelabur di pasaran saham tempatan menjual saham masing-masing dalam dagangan awal pagi ini ketika Malaysia berhadapan situasi parlimen tergantung selepas Pilihan Raya Umum ke-15 (PRU15) Sabtu lepas..Pada 9.13 pagi, indeks penanda aras FTSE Bursa Malaysia KLCI (FBM KLCI) susut 17.78 mata atau 1.23 peratus, kepada 1,431.54 daripada 1,449.32 penutup Khamis.Pasaran dibuka 14.77 mata lebih rendah pada 1,434.55.Pergerakan harga di pasaran secara keseluruhan menyaksikan kaunter rugi mendahului untung 470 berbalas 74, manakala 163 kaunter tidak berubah, 1,625 tidak diniagakan dan 48 yang lain digantung.Jumlah dagangan adalah sebanyak 521.08 juta unit bernilai RM277.3 juta.Menurut Malacca Securities Sdn Bhd, pelabur dijangka kekal berhati-hati sementara menunggu keputusan akhir rundingan antara pelbagai parti politik pada sebelah petang."Sentimen pasaran juga diunjurkan kekal suram dan didagangkan secara negatif sebelum penyerahan nama calon Perdana Menteri kepada Istana Negara pada 2 petang hari ini," katanya dalam nota hari ini.Sektor yang mempunyai asas yang kukuh dan bersifat defensif seperti utiliti, telekomunikasi, tenaga boleh diperbaharui dan pengguna dijangka menjadi tumpuan.Keputusan PRU15 yang diadakan pada hari Sabtu menyaksikan parlimen tergantung dengan tiada satu pakatan mempunyai kerusi mencukupi untuk majoriti mudah (112 diperlukan).

Walaupun Pakatan Harapan mempunyai kerusi terbanyak (82), terdapat laporan berita kemungkinan penggabungan parti-parti - perikatan Perikatan Nasional-Barisan Nasional-Gabungan Parti Sarawak -Gabungan Rakyat Sabah (131 kerusi).Hong Leong Investment Bank pula berkata memandangkan keputusan pilihan raya parlimen tergantung tidak pernah berlaku sebelum ini, penjualan ketara di bursa tempatan dijangkakan."Kami menurunkan sasaran KLCI akhir 2022 kami kepada 1,470 daripada 1,540," katanya dalam nota penyelidikan.Sementara itu, saham wajaran tinggi Bursa Malaysia, Maybank dan Public Bank susut tiga sen setiap satu kepada RM8.53 dan RM4.28, Tenaga turun 11 sen kepada RM8.27 sementara Petronas Chemicals dan IHH Healthcare merosot tujuh sen, masing-masing mencatatkan RM8.55 dan RM5.90.Bagi saham aktif, Advance Synergy turun satu sen kepada 11.5 sen, Dagang Nexchange naik empat sen menjadi 54.5 sen, Eden menokok lima sen kepada 22 sen dan Genting berkurangan 20 sen kepada RM2.51.Di papan indeks, Indeks FBM Emas Syariah menguncup 134.02 mata kepada 10,264.75, Indeks FBM Emas kerugian 120.52 mata menjadi 10,152.72 dan FBM ACE berkurangan 52.55 mata kepada 4,862.37. Indeks FBMT 100 lebih rendah sebanyak 114.02 mata kepada 9,896.78 dan FBM 70 susut 103.14 mata kepada 12,056.36. Mengikut sektor, Indeks Tenaga turun 21.95 mata kepada 701.38, Indeks Perkhidmatan Kewangan susut 58.49 mata kepada 16,117.31 dan Indeks Produk dan Perkhidmatan Perindustrian lemah 2.8 mata kepada 175.8.Sementara itu, Indeks Perladangan susut 30.69 mata kepada 6,849.54.- BERNAMA